Students Guide (Lesvos) - University of the Aegean by MyAegean - issuu\nΣυντελεστές Κείμενα - Επιμέλεια\nΣυλλογή πληροφορίας και υλικού\nΜάριος Μπαλής, Μαρία Χατζηαντωνίου, Μάγδα Ψωμά\nΜάριος Μπαλής, Κώστας Γαβριλάκης\nΕυχαριστούμε ιδιαίτερα όλες και όλους τους συναδέλφους και τους φοιτητές που συνέβαλαν στη συλλογή της πληροφορίας καθώς και στη σύνταξη / διόρθωση των κειμένων. Γραφείο ∆ιασύνδεσης, ∆/νση Σπουδών & Φοιτητικής Μέριμνας ∆/νση ∆ημοσίων - ∆ιεθνών Σχέσεων & ∆ημοσιευμάτων Έκδοση: ΠΑΝΕΠΙΣΤΗΜΙΟ ΑΙΓΑΙΟΥ, 2008\nΟ οδηγός αυτός είναι ένα εργαλείο, κυρίως για τον πρώτο καιρό στο νησί. Το σχήμα και το μέγεθός του είναι τέτοια, που μπορείτε να τον έχετε πάντα μαζί σας και να τον συμβουλεύεστε. Ανάμεσα στο κείμενο έχουμε φροντίσει να υπάρχουν αρκετοί χώροι\nΕλπίζουμε να τον βρείτε πρακτικό και χρήσιμο.\n08 Καλωσόρισμα 10 H πόλη με μιά ματιά 11\n∆υο λόγια για τη Μυτιλήνη\nΠού βρίσκεται το Πανεπιστήμιο;\n18 Οι πρώτες μέρες στη Μυτιλήνη 19\nΠού μπορώ να μείνω για τις πρώτες μέρες;\n•Ξενοδοχεία μέσα στην πόλη\n•Ξενοδοχεία λίγο έξω από την πόλη\nΠού μπορώ να φάω;\n… ένα πρωινό;\n… ένα μεσημεριανό, ένα βραδινό;\nΑν πρέπει να αγοράσω μερικά τρόφιμα;\nΜήπως χρειαστεί να νοικιάσω αυτοκίνητο;\n•Γραφεία ενοικίασης αυτοκινήτων\nΜε τις συγκοινωνίες γενικά τι γίνεται;\nΈχει το Πανεπιστήμιο δικό του μέσο μετακίνησης;\nΜετακινήσεις εκτός νησιού\n32 Εγκατάσταση και διαβίωση 33\nΠοιες διευκολύνσεις προσφέρει το Πανεπιστήμιο;\nΑπό φαγητό τι γίνεται;\nΥπάρχουν δωρεάν δωμάτια για φοιτητές;\nΠότε θα μάθω αν μπορώ να μείνω σε φοιτητική εστία;\nΠώς θα ψάξω για να νοικιάσω ένα σπίτι ή ένα διαμέρισμα;\n… και αν δεν είναι επιπλωμένο, πώς θα το εξοπλίσω;\nΥπάρχουν γραφεία μετακομίσεων και μεταφορών;\n•Εταιρείες μετακομίσεων – μεταφορών\nΥπάρχει δυνατότητα επιδότησης ενοικίου του σπιτιού;\nΠοιες υπηρεσίες της πόλης θα πρέπει να γνωρίζω;\nΥπάρχουν άλλες παροχές εκτός από αυτές του Πανεπιστημίου;\n∆ιεθνής Φοιτητική Κάρτα ISIC\nΠώς μπορώ να πάρω κάποιο φοιτητικό δάνειο;\n52 Εγγραφή και φοιτητική μέριμνα 53\nΠώς γίνεται η εγγραφή στο Πανεπιστήμιο;\nΠοια δικαιολογητικά πρέπει να καταθέσω;\nΑν έχω εγγραφεί ή είμαι ήδη φοιτητής σε άλλο Τμήμα της Ελλάδας;\nΤι πρέπει να ζητήσω από τη Γραμματεία;\nΒεβαίωση σπουδών (ή εγγραφής)\nΕιδικά για την αναβολή στράτευσης\nΓια τις φοιτητικές εστίες, ποια είναι τα απαιτούμενα δικαιολογητικά;\nΜε καλύπτει το Πανεπιστήμιο σε θέματα υγείας;\nΣύνοψη απαιτούμενων δικαιολογητικών για τις διάφορες παροχές\n64 ∆υο λόγια για τις σπουδές 65\nΠου μπορώ να βρω πληροφορίες για τα μαθήματα;\nΒιβλία θα μας δώσει το Πανεπιστήμιο;\nΤι είναι τα εργαστήρια;\nΤι δυνατότητες χρήσης ηλεκτρονικών υπηρεσιών (π.χ. e-mail) έχω;\nΠού βρίσκεται η Βιβλιοθήκη; Πότε μπορώ να την επισκέπτομαι;\nΠώς μπορώ να αξιοποιήσω τις υπηρεσίες της Βιβλιοθήκης;\nΤο Τμήμα Ακαδημαϊκών Προγραμμάτων & ∆ιεθνών Συνεργασιών\nΜπορώ δηλαδή να πάω για σπουδές και στο εξωτερικό;\nΜπορώ να πάω και για δουλειά στο εξωτερικό;\nTι άλλο μπορεί να μου προσφέρει ένα τέτοιο πρόγραμμα;\nΤι να κάνω για να συμμετάσχω στο πρόγραμμα;\nΗ Θερινή Πρακτική Άσκηση\nΆλλες υπηρεσίες σχετικά με τις σπουδές\nΥπάρχει κάποιος που μπορώ να συμβουλεύομαι για προσωπικά θέματα;\n80 Φοιτητικές ομάδες, δράσεις & πρωτοβουλίες 81\nΠοιες ομάδες λειτουργούν σήμερα;\n∆ικτυακές πύλες (portals)\nΜπορώ να δημιουργήσω μια νέα ομάδα;\nΑγαπητές και Αγαπητοί Πρωτοετείς, Καλώς ήλθατε στην ακαδημαϊκή κοινότητα του Πανεπιστημίου Αιγαίου. Από σήμερα, η περίοδος της προσπάθειας και της αναμονής, που ολοκληρώσατε με επιτυχία, δίνει τη θέση της στην περίοδο της ανακάλυψης ενός τελείως διαφορετικού κεφαλαίου της ζωής σας. Λένε πολλοί ότι τα χρόνια των σπουδών και της φοιτητικής ζωής τους ήταν η πιο πλούσια, η πιο προκλητική, η αξέχαστη εμπειρία τους. Εκ μέρους όλων μας, διδακτικού και διοικητικού προσωπικού και φοιτητών του Πανεπιστημίου Αιγαίου, εύχομαι τα επόμενα χρόνια να αποδειχθούν και για εσάς ανάλογα των προσδοκιών και των ονείρων σας. Λένε πολλοί επίσης ότι όταν πρωτομπήκαν στο πανεπιστήμιο, αισθάνονταν περίπου ‘χαμένοι’, γεμάτοι αβεβαιότητες και ερωτηματικά, μπροστά στο μέγεθος του εγχειρήματος και της ευθύνης τους. Λένε ακόμα ότι τους πήρε χρόνο για να μάθουν πώς να κινούνται και να αξιοποιήσουν όλο το εύρος των δυνατοτήτων που παρέχει ένα Ανώτατο Εκπαιδευτικό Ίδρυμα. Θελήσαμε, με τον Οδηγό που έχετε στα χέρια σας, να σταθούμε πλάι σας τις πρώτες ημέρες στο Πανεπιστήμιο Αιγαίου, με απλές πληροφορίες για όλα -ή σχεδόν όλα- τα ερωτήματα και τις απορίες που σίγουρα σας γεμίζουν. Γρήγορα, ελπίζω, θα καταλάβετε ότι δεν εισήλθατε απλώς σε κάποιο Πανεπιστήμιο, αλλά στο Πανεπιστήμιο Αιγαίου, αυτό το μοναδικό εγχείρημα προαγωγής σύγχρονων σπουδών στην κοιτίδα της γνώσης. Τη δύναμη και τον πλούτο αυτού του νέου Ιδρύματος τα φτιάχνουν οι άνθρωποί του και τα όνειρα τους. Ως νέα μέλη του, σας καλώ να συνεισφέρετε, όπως τόσες σειρές νέων πριν από εσάς, κατά τα 24 χρόνια της λειτουργίας μας, τον πλούτο του μυαλού και της παρουσίας σας, για να γίνουμε όλοι μαζί καλύτεροι πολίτες και επιστήμονες. Καλή ακαδημαϊκή χρονιά Καθηγητής Ανδρέας Ι. Τρούμπης Πρύτανης\nΗ πόλη με μια ματιά Φτάσατε στο νησί; Ωραία! Ξεκινώντας, καλό είναι να πάρετε μια γεύση από την πόλη και να δείτε που βρίσκεται το Πανεπιστήμιο.\n∆υο λόγια για τη Μυτιλήνη Η Μυτιλήνη, μια μεσαία ελληνική πόλη, έχει σήμερα περίπου 40 χιλιάδες κατοίκους. Οι 5 χιλιάδες από αυτούς είναι μέλη της Πανεπιστημιακής κοινότητας (φοιτητές, καθηγητές, διοικητικοί κ.λπ.). Η Μυτιλήνη εμφανίζει αρκετά από τα χαρακτηριστικά μιας «αναπτυσσόμενης» ελληνικής πόλης. Αυτοκίνητα, κυκλοφοριακό και φασαρία. Κρύβει όμως και πολλές ευχάριστες εκπλήξεις, όπως μια πλούσια πολιτιστική ζωή, διασκέδαση και πραγματική ποιότητα στην καθημερινότητα. Ένας που ζει στην Μυτιλήνη δεν χρειάζεται περισσότερο από 15 λεπτά για να φτάσει σε ραντεβού, στη δουλειά ή στο χώρο διασκέδασης, όπου κι αν βρίσκονται αυτά. «Ο καφές στην προκυμαία» αποτελεί στοιχείο της καθημερινότητας. Κάθε εποχή, κάθε μέρα, κάθε ώρα έχουν τα δικά τους χρώματα. Η θάλασσα και ο ουρανός αλλάζουν συνέχεια το τοπίο γύρω από την πόλη. ∆εν μεταβάλλουν όμως τον ζωηρό ρυθμό της φοιτητικής ζωής. Η Μυτιλήνη χωρίζεται σε δύο σχετικά διακριτές ζώνες. Την «παλιά πόλη» στο βόρειο τμήμα και τη «νέα πόλη» προς νότο. Οι βασικοί άξονες, γύρω από τους οποίους εξελίσσεται πιο έντονα η ζωή της πόλης είναι: • η οδός Ερμού («Αγορά») και • η «Προκυμαία» (οδός Π. Κουντουριώτου), που είναι και τα πιο ‘ζωντανά’ κομμάτια της πόλης, • οι οδοί Καβέτσου – Π. Βοστάνη – Ε. Βοστάνη που συνδέουν το κέντρο με τις περιοχές «Καλλιθέα», «Χρυσομαλούσα», «Νοσοκομείο» και • η οδός Ελευθερίου Βενιζέλου που συνδέει το κέντρο με τις περιοχές «Σουράδα», «Λόφος Πανεπιστημίου», «Βαρειά», «Νεάπολη» και «Αεροδρόμιο».\nΠού βρίσκεται το Πανεπιστήμιο; Στην Μυτιλήνη, όπου βρίσκεται και η Πρυτανεία του Πανεπιστημίου Αιγαίου, λειτουργούν τα 6 από τα 16 Τμήματά του. Η φοιτητική κοινότητα αποτελείται σήμερα από 3.700 προπτυχιακούς και 820 μεταπτυχιακούς φοιτητές. Το Πανεπιστήμιο στεγάζεται σε αρκετά κτίρια, κυρίως παραδοσιακά, που βρίσκονται διεσπαρμένα μέσα στην πόλη της Μυτιλήνης και ένα σύγχρονο συγκρότημα κτιρίων που βρίσκεται στις νότιες παρυφές της πόλης (Λόφος Πανεπιστημίου). Στα κτίρια της πόλης φιλοξενούνται το Τμήμα Κοινωνικής Ανθρωπολογίας και Ιστορίας, το Τμήμα Κοινωνιολογίας και το Τμήμα Πολιτισμικής Τεχνολογίας και Επικοινωνίας. Αντίστοιχα, στα κτίρια του Λόφου φιλοξενούνται το Τμήμα Περιβάλλοντος, το Τμήμα Γεωγραφίας και το Τμήμα Επιστημών της Θάλασσας. Ανεξάρτητα από το Τμήμα σπουδών, υπάρχουν κάποιες υπηρεσίες που αφορούν όλους τους φοιτητές. Τέτοιες είναι η Βιβλιοθήκη που βρίσκεται στο κέντρο της πόλης (Ίμβρου 3) και η Φοιτητική Λέσχη που βρίσκεται στο Λόφο Πανεπιστημίου. Στο Λόφο Πανεπιστημίου μπορεί κανείς να φτάσει με αστικό λεωφορείο, με ταξί, με το ποδήλατό του ή με τα πόδια (περίπου 30΄ περπάτημα από το κέντρο της πόλης). Αν πάρεις ταξί από μια πιάτσα (και δεν το έχεις καλέσει τηλεφωνικά), δεν θα πρέπει λογικά να σε χρεώσει περισσότερο από 3,5 ευρώ. Καλό είναι όμως να ζητάς πάντα ταξίμετρο, ώστε να βλέπεις ακριβώς τη χρέωση. Αν πέσεις βέβαια πάνω σε μποτιλιάρισμα, το κόστος μπορεί να είναι κάπως αυξημένο. Όμως η φοιτητική ζωή δεν περιορίζεται μόνο στην πόλη. Πρώτα απ’ όλα, στην περιοχή των Πύργων Θερμής (περίπου 12 χιλιόμετρα βόρεια της πόλης) βρίσκονται τα δωμάτια, στα οποία φιλοξενούνται οι φοιτητές που έχουν το δικαίωμα της δωρεάν στέγασης (δες παρακάτω). Σ’ αυτή την περιοχή σύντομα θα δημιουργηθεί ειδικό στέκι για φοιτητές, το οποίο θα διαθέτει ελεύθερη πρόσβαση στο ∆ιαδίκτυο.\nΚτίρια του Πανεπιστημίου Αιγαίου στο κέντρο της πόλης Κτίριο 1. Μπίνειο 2. ΑΤΕ 3. ΟΑΕ∆ 4. Σαπφούς 5. Αρίωνος 6. Μεγ. Βρετανία 7. Βιβλιοθήκη (Ίμβρου) 8. Βιβλιοθήκη (Κομνηνάκειο) 9. Χατζηγιάννη 10. Μητρωπόλεως / Ιακώβου 11. Ηλιογραμμένου 12. Τυρταίου 13. Αγ. Συμεών 14. Καβέτσου 15. Καραντώνη 16. Θεοφράστειο 17. Μητρόπολη 18. Μικράς Ασίας (Max Weber) 19. Παπαρίσβα\nΥπηρεσίες - Χρήσεις Γραμματείες (Κ.Α.Ι. – Κ. – Π.Τ.Ε.) Αίθουσες ∆ιδασκαλίας (Κ.Α.Ι.) Αίθουσες ∆ιδασκαλίας, Εργαστήρια, Γραφεία ∆ιδασκόντων (Κ.Α.Ι.) Γραφεία ∆ιδασκόντων (Π.Τ.Ε.) Γραφεία ∆ιδασκόντων (Π.Τ.Ε.) Εργαστήρια, Γραφεία ∆ιδασκόντων (Κ.) (Κ.Α.Ι. – Κ. – Π.Τ.Ε.) (Κ.Α.Ι. – Κ. – Π.Τ.Ε.) Εργαστήρια (Π.Τ.Ε.) Γραφεία ∆ιδασκόντων (Κ.) Αίθουσες ∆ιδασκαλίας, Εργαστήρια, Γραφεία ∆ιδασκόντων (Κ.) Εργαστήρια, Γραφεία ∆ιδασκόντων (Π.Τ.Ε.) Γραφεία ∆ιδασκόντων (Π.Τ.Ε.) Γραφεία ∆ιδασκόντων (Κ.Α.Ι.) Αίθουσες ∆ιδασκαλίας, Γραφεία ∆ιδασκόντων (Κ.Α.Ι.) Γραφεία ∆ιδασκόντων (Κ.Α.Ι. – Κ. – Π.Τ.Ε.)) Αίθουσες ∆ιδασκαλίας (Κ.Α.Ι. – Κ. – Π.Τ.Ε.) Αίθουσες ∆ιδασκαλίας, Εργαστήρια, Γραφεία ∆ιδασκόντων (Κ.) Αίθουσες ∆ιδασκαλίας (Κ.Α.Ι. – Κ. – Π.Τ.Ε.) Κ.Α.Ι.: Τμήμα Κοινωνικής Ανθρωπολογίας και Ιστορίας Κ.: Τμήμα Κοινωνιολογίας Π.Τ.Ε.: Τμήμα Πολιτισμικής Τεχνολογίας και Επικοινωνίας\nΑπό την ίδρυσή του το Πανεπιστήμιο Αιγαίου έχει αξιοποιήσει πολλά, κυρίως διατηρητέα, κτίρια της Μυτιλήνης. Παρόλο που η διασπορά των λειτουργιών μέσα στην πόλη δημιουργεί ορισμένες πρακτικές δυσκολίες για τους φοιτητές και τους καθηγητές, έχει βοηθήσει διαχρονικά στην όσμωση πανεπιστημιακής κοινότητας και τοπικής κοινωνίας. Στο πέρασμα του χρόνου, λόγω των αυξανόμενων αναγκών του Πανεπιστημίου, έχουν δημιουργηθεί νέες εγκαταστάσεις, στο Λόφο Πανεπιστημίου, στις νότιες παρυφές της Μυτιλήνης.\nΕπικοινωνία με το Πανεπιστήμιο Σχολή Κοινωνικών Επιστημών Τμήμα Κοινωνικής Ανθρωπολογίας & Ιστορίας Τηλ.: 22510 36300, 36302, 36329, 36303 Fax: 22510 36309 E-mail: secr-sa@aegean.gr ∆ιεύθυνση: Χαριλάου Τρικούπη & Φάωνος (Κτίριο Μπίνειο), 81100 Μυτιλήνη\nΤμήμα Γεωγραφίας Τηλ.: 22510 36400, 36402, 36432 Fax: 22510 36409 E-mail: sanom@geo.aegean.gr ∆ιεύθυνση: Λόφος Πανεπιστημίου, Κτίριο Τμ. Γεωγραφίας, 811 00 Μυτιλήνη\nΤμήμα Κοινωνιολογίας Τηλ.: 22510 36500, 36502 Fax: 22510 36509 E-mail: secr@soc.aegean.gr ∆ιεύθυνση: Χαριλάου Τρικούπη & Φάωνος (Κτίριο Μπίνειο), 81100 Μυτιλήνη\nΤμήμα Πολιτισμικής Τεχνολογίας και Επικοινωνίας Τηλ.: 22510 36600, 36602, 36603, 36605, 36607, 36608 Fax: 22510-36609 E-mail: secr@ct.aegean.gr ∆ιεύθυνση: Χαριλάου Τρικούπη & Φάωνος (Κτίριο Μπίνειο), 81100 Μυτιλήνη\nΣχολή Περιβάλλοντος Τμήμα Περιβάλλοντος Τηλ.: 22510 36200, 36202, 36203 Fax: 22510 36209 E-mail: secr@env.aegean.gr ∆ιεύθυνση: Λόφος Πανεπιστημίου, Κτίριο Ξενία B, 81100 Μυτιλήνη\nΤμήμα Επιστημών της Θάλασσας Τηλ.: 22510 36800, 36805, 36806 Fax: 22510 36809 E-mail: mkavoura@marine.aegean.gr ∆ιεύθυνση: Λόφος Πανεπιστημίου, Κτίριο Τμ. Επιστημών της Θάλασσας, 81100 Μυτιλήνη\nΦοιτητική Μέριμνα Στέγαση & Βιβλιάρια Υγείας Τηλ.: 22510 36136, 36137 Fax: 22510 36009 E-mail: abogord@aegean.gr ∆ιεύθυνση: Λόφος Πανεπιστημίου, Κτίριο ∆ιοίκησης, 81100 Μυτιλήνη\nΒιβλία (Γραφείο Συγγραμμάτων) Τηλ.: 22510 36113, 36114 E-mail: schalig@aegean.gr ∆ιεύθυνση: Λόφος Πανεπιστημίου, Κτίριο ∆ιοίκησης, 81100 Μυτιλήνη\nΕστιατόριο Τηλ.: 22510 36989 ∆ιεύθυνση: Λόφος Πανεπιστημίου, Κτίριο Φοιτητικής Λέσχης, 81100 Μυτιλήνη\nΒιβλιοθήκη Παράρτημα Μυτιλήνης Τηλ.: 22510 36030 Fax: 22510 36039 E-mail: lib-lesvos@aegean.gr ∆ιεύθυνση: Ίμβρου 3, 81100 Μυτιλήνη\nΟι πρώτες μέρες στη Μυτιλήνη Για τις πρώτες μέρες στο νησί, ίσως χρειαστεί να μείνετε προσωρινά σε κάποιο δωμάτιο, μέχρι να τακτοποιηθείτε στο δικό σας φοιτητικό σπίτι. Όσο για το φαγητό και τις μετακινήσεις, μην ανησυχείτε, θα τα βρείτε όλα δίπλα σας.\nΠού μπορώ να μείνω για τις πρώτες μέρες; Η πόλη της Μυτιλήνης μπορεί να μη διαθέτει μεγάλα ξενοδοχεία, προσφέρει όμως αξιοπρεπή και φιλόξενα μεσαία και μικρά ξενοδοχεία, πανσιόν αλλά και ενοικιαζόμενα δωμάτια. Μερικά βρίσκονται μέσα στην πόλη και ορισμένα άλλα λίγο έξω από αυτήν, με σχετικά εύκολη πρόσβαση. Για περισσότερες πληροφορίες επικοινωνήστε με την Ένωση Ξενοδόχων Λέσβου στο τηλέφωνο 22510 41787 (11:00 έως 14:00) ή με τον Σύνδεσμο Ενοικιαζόμενων ∆ωματίων & ∆ιαμερισμάτων στο τηλέφωνο 22510 43375. Το γραφείο του Συνδέσμου βρίσκεται στο ισόγειο του παλιού ∆ημαρχείου (επί της προκυμαίας). Χρήσιμο θα ήταν να το επισκεφθείτε. Αν θέλετε, ρίξτε μια ματιά και στον ιστότοπο της Ένωσης Ξενοδόχων Λέσβου: www.filoxenia.net Οι τιμές των καταλυμάτων κυμαίνονται μεταξύ 40-80 ευρώ. Θυμήσου να πεις στον υπάλληλο της ρεσεψιόν ότι είσαι φοιτητής/φοιτήτρια. Λογικά θα σου κάνει καλύτερη τιμή.\nΞενοδοχεία μέσα στην πόλη “Ακλείδι Studios” Κατ.: A Τηλ.: 22510 21964 ∆ιεύθυνση: Ευαγγελιστρίας 26 Website: www.aklidistudios.gr\n“Αρχοντικό Μυτιλήνης” Κατ.: Α Τηλ.: 22510 46681-2 ∆ιεύθυνση: Ε. Βοστάνη 3 E-mail: info@archontikomytilinis.gr Website: www.archontikomytilinis.gr\n“Filoxenia Studios” Κατ.: Α Τηλ.: 22510 29618 ∆ιεύθυνση: Στρατή Ελευθεριάδη 44 E-mail: filoxenialesvos@yahoo.gr Website: www.filoxenia-aparts.gr\n“Porto Lesvos” Κατ.: A Τηλ.: 22510 41771 ∆ιεύθυνση: Κομνηνάκη 21 E-mail: info@portolesvos.gr Website: www.portolesvos.gr\n“Πύργος Μυτιλήνης” Κατ.: A Τηλ.: 22510 27977 ∆ιεύθυνση: Ελ. Βενιζέλου 49 E-mail: pyrgoshotel@les.forthnet.gr Website: www.pyrgoshotel.gr\n“Αργώ” Κατ.: Β Τηλ.: 22510 29850 ∆ιεύθυνση: Μάνου Κατράκη 1 “Blue Sea” Κατ.: B Τηλ.: 22510 23994-5 ∆ιεύθυνση: Π. Κουντουριώτου 91 E-mail: hbluesea1@hotmail.com Website: www.travel-to-lesvos.com\n“Λέσβιον” Κατ.: B Τηλ.: 22510 22037 ∆ιεύθυνση: Π. Κουντουριώτου 27Α E-mail: lesvion@otenet.gr Website: www.lesvion.gr\n“Ερατώ” Κατ.: Γ Τηλ.: 22510 41160 ∆ιεύθυνση: Π. Βοστάνη 2\n“Ορφέας” Κατ.: Γ Τηλ.: 22510 28523 ∆ιεύθυνση: Κατσακούλη 3 E-mail: info@orfeas-hotel.com Website: www.orfeas-hotel.com\n“Σαπφώ” Κατ.: Γ Τηλ.: 22510 22888 ∆ιεύθυνση: Π. Κουντουριώτου 31 E-mail: sappho@microchip.gr\nΞενοδοχεία λίγο έξω από την πόλη “Loriet” Κατ.: A Περιοχή: Βαρειά Απόσταση από το κέντρο της πόλης: 2 χλμ. Τηλ.: 22510 43111 E-mail: contact@loriet-hotel.com Website: www.loriet-hotel.com\n“Ηλιοτρόπιο” Κατ.: B Περιοχή: Βίγλα Απόσταση από το κέντρο της πόλης: 3 χλμ. Τηλ.: 22510 42243 E-mail: booking@heliotrope.gr Website: www.heliotropehotel.gr\n“Lasia” Κατ.: B Περιοχή: Νεάπολη Απόσταση από το κέντρο της πόλης: 3 χλμ. Τηλ.: 22510 61642 E-mail: lasia@les.forthnet.gr Website: www.lasiahotel.gr\n“Ακτή Νεάπολη” Κατ.: Γ Περιοχή: Νεάπολη Απόσταση από το κέντρο της πόλης: 3 χλμ. Τηλ.: 22510 61226\n“Princess Studios” Κατ.: Γ Περιοχή: Βίγλα Απόσταση από το κέντρο της πόλης: 3 χλμ. Τηλ.: 22510 61646 E-mail: info@princess-studios.gr Website: www.princess-studios.gr\nΠού μπορώ να φάω; … ένα πρωινό; Αν το ξενοδοχείο ή το ενοικιαζόμενο δωμάτιο δεν προσφέρουν πρωινό, σας προτείνουμε να καθίσετε σε ένα από τα καφέ της προκυμαίας. Μερικά από αυτά προσφέρουν καλό πρωινό. Κάπου εκεί μπορεί να συναντήσετε και άλλους φοιτητές που έφτασαν μόλις στη Μυτιλήνη ή σπουδάζουν ήδη. Πάντως, από την 1η Σεπτεμβρίου λειτουργεί και το εστιατόριο της Φοιτητικής Λέσχης (στο Λόφο Πανεπιστημίου), το οποίο προσφέρει δωρεάν πρωινό. Αν έχεις προλάβει να εγγραφείς, μπορείς να δοκιμάσεις το πρωινό της Λέσχης. Λίγο πιο κάτω θα βρεις περισσότερα για τον τρόπο εγγραφής και τη Λέσχη.\n… ένα μεσημεριανό, ένα βραδινό; Μια σειρά από εστιατόρια και παραδοσιακές ταβέρνες μπορεί να βρει κανείς μέσα στην πόλη ή λίγο έξω από αυτήν. Αν θέλετε να φάτε μέσα στην πόλη σας προτείνουμε να αναζητήσετε τέτοιες ταβέρνες και εστιατόρια στα στενά της παλιάς πόλης («Αγορά», «Μπας Φανάρ», «Κουμιδιά», «Λαδάδικα», «Κουλμπάρα» κ.α.), επάνω στην προκυμαία, στον δεξιό λιμενοβραχίονα («Φανάρι») και στο αρχαίο λιμάνι, στην παλιά πόλη (περιοχή «Επάνω Σκάλα»). Αν πάλι έχετε τη δυνατότητα και θέλετε να βγείτε λίγο εκτός Μυτιλήνης μπορείτε να βρείτε πολύ καλό φαγητό στα χωριά / περιοχές Καγιάνι, Αγ. Μαρίνα, Βάγιες, Ακρωτήρι, Βαρειά, Βίγλα, Ακλειδιού, Αεροδρόμιο (νότια) και Παναγιούδα, Πάμφιλα, Θερμή (βόρεια). Για μπύρα και ποτό δεν χρειάζεται ιδιαίτερο περπάτημα. Στην προκυμαία και στην περιοχή της παλιάς πόλης θα βρεις αρκετά μπαράκια και φοιτητικά στέκια.\nΑν πρέπει να αγοράσω μερικά τρόφιμα; Η εμπορική κίνηση της πόλης επικεντρώνεται στην οδό Ερμού («Αγορά»). Εκεί λογικά θα βρείτε ό,τι χρειάζεστε. Αν ψάχνετε για μεγάλα supermarkets, θα τα βρείτε στην οδό Οδυσσέα Ελύτη και στην οδό Σμύρνης, μερικά λεπτά περπάτημα από το κέντρο της πόλης. Minimarkets υπάρχουν σ’ όλη την πόλη. Πάντως, μια βόλτα στην «Αγορά», η οποία έχει άρωμα Ανατολής, αξίζει τον κόπο.\nΜήπως χρειαστεί να νοικιάσω αυτοκίνητο; Η πόλη της Μυτιλήνης είναι σχετικά μικρή και οι αποστάσεις που θα πρέπει να διανύσετε είναι σύντομες. Παρόλα αυτά, μπορεί να χρειαστείτε ένα αυτοκίνητο, είτε για να γυρίσετε το νησί, είτε για διάφορες μεταφορές στην περίπτωση που αναζητήσετε ένα σπίτι. Πριν αναζητήσεις σπίτι, δες παρακάτω τις δυνατότητες φοιτητικής εστίας που προσφέρει το Πανεπιστήμιο.\nΗ Μυτιλήνη διαθέτει αρκετά γραφεία ενοικίασης αυτοκινήτων. Σε κάθε περίπτωση πάντως, οι συγκοινωνίες της πόλης, με λεωφορεία ή ταξί, κατά πάσα πιθανότητα μπορούν να σας καλύψουν. Αυτό όμως θα το κρίνετε εσείς. 24\nΓραφεία ενοικίασης αυτοκινήτων “ΑΙΓΑΙΟΝ” Τηλ.: 22510 29820 ∆ιεύθυνση: Χίου 2\n“AEOLIAN SUN” Τηλ.: 22510 40466 ∆ιεύθυνση: Π. Κουντουριώτου 91 E-mail: aeolian@otenet.gr\n“AFRODITE” Τηλ.: 22510 48100 ∆ιεύθυνση: Καραπαναγιώτη & Οδ. Ελύτη\n“ΑΛΦΑ” Τηλ.: 22510 27825 ∆ιεύθυνση: Αργ. Εφταλιώτη 3\n“AUTOTRAVEL” Τηλ.: 22510 24357 ∆ιεύθυνση: Τζ. Αριστάρχου 9-11\n“AVIS” Τηλ.: 22510 42910 ∆ιεύθυνση: Π. Κουντουριώτου 69 E-mail: remtcar@otenet.gr Website: www.avis.gr\n“BEST” Τηλ.: 22510 37337 ∆ιεύθυνση: Π. Κουντουριώτου 87 E-mail: snrize@otenet.gr Website: www.bestrentacar.com\nΓραφεία ενοικίασης αυτοκινήτων “BILLY’S” Τηλ.: 22510 26876 ∆ιεύθυνση: Π. Κουντουριώτου 87 E-mail: autobillis@otenet.gr Website: www.billis-rentacar.com\n“BUDGET” Τηλ.: 22510 29600 ∆ιεύθυνση: Π. Κουντουριώτου 47 Website: www.lesvostourismservices.gr\n“EUROPCAR” Τηλ.: 22510 43431 ∆ιεύθυνση: Π. Κουντουριώτου 87 Website: www.europcar.com\n“HERTZ” Τηλ.: 22510 37355 ∆ιεύθυνση: Π. Κουντουριώτου 87 Website: www.hertz.gr\n“HOLIDAY” Τηλ.: 22510 43311 ∆ιεύθυνση: Αρχιπελάγους 21\n“JUST” Τηλ.: 22510 43080 ∆ιεύθυνση: Π. Κουντουριώτου 87\n“PAYLESS” Τηλ.: 22510 43555 ∆ιεύθυνση: Π. Κουντουριώτου 49 E-mail: automoto@otenet.gr Website: www.greeknet.com/payless.htm\n“SIXT” Τηλ.: 22510 47303 ∆ιεύθυνση: Κομνηνάκη 47 E-mail: reservation@sixt-rentacar.com\nΜε τις συγκοινωνίες γενικά τι γίνεται; Μόλις εγγραφείς στο Τμήμα σου θα πάρεις το δελτίο ειδικού εισιτηρίου (πάσο), χάρη στο οποίο μπορείς να έχεις μειωμένες τιμές στα εισιτήρια των μέσων συγκοινωνίας, εκτός των αεροπλάνων. Η έκπτωση για τα λεωφορεία και τα τρένα είναι 25% ενώ για τα πλοία περίπου 25-30%. ∆υστυχώς, για τα πλοία η έκπτωση δεν είναι σταθερή και εξαρτάται από τη ναυτιλιακή εταιρεία και την εποχή.\nΜετακινήσεις εντός νησιού Η μετακίνηση εντός νησιού γίνεται με τα αστικά (μπλε) λεωφορεία, τα υπεραστικά (πράσινα) λεωφορεία και φυσικά με ταξί. Το αστικό ΚΤΕΛ βρίσκεται στην Πλατεία Σαπφούς (στην Προκυμαία). Τα λεωφορεία του πραγματοποιούν δρομολόγια που καλύπτουν την πόλη, τα χωριά που βρίσκονται κοντά και το Πανεπιστήμιο. Μπορείτε να πληροφορηθείτε τα ακριβή δρομολόγια στο τηλέφωνο 22510 46436 (ΚΤΕΛ). Εισιτήρια θα βρείτε στο κιόσκι της Πλατείας Σαπφούς και σε ορισμένα κεντρικά περίπτερα. Μπορείτε ακόμα να ζητήσετε φωτοτυπία με το πρόγραμμα των δρομολογίων από τη Φοιτητική Μέριμνα (22510 36136-7) για να μην «ψάχνεστε» κάθε φορά. Το αστικό ΚΤΕΛ διαθέτει στους φοιτητές μηνιαία κάρτα απεριοριορίστων διαδρομών που κοστίζει 23 ευρώ.\nΤο υπεραστικό ΚΤΕΛ βρίσκεται στην Πλατεία Κωνσταντινουπόλεως (στο κέντρο της πόλης). Τα λεωφορεία του εκτελούν καθημερινά δρομολόγια προς όλα τα χωριά του νησιού που δεν καλύπτονται από το αστικό ΚΤΕΛ. Μπορείτε να ενημερωθείτε για τα ακριβή δρομολόγια στο τηλέφωνο 22510 28873. Εισιτήρια μπορείτε να προμηθευτείτε από το κιόσκι που βρίσκεται στην Πλατεία Κωνσταντινουπόλεως. Τα ΤΑΞΙ της πόλης σταθμεύουν στις πιάτσες «Κήπος» και «Πλατεία Σαπφούς». Μπορείτε όμως να καλέσετε κάποιο από τα τηλέφωνα 22510 23500, 25900, 22064.\nΈχει το Πανεπιστήμιο δικό του μέσο μετακίνησης; Το Πανεπιστήμιο διαθέτει ένα λεωφορείο το οποίο τις καθημερινές κάνει δύο νυχτερινά δρομολόγια. Στις 21:00 ξεκινάει από τον Λόφο Πανεπιστημίου (έξω από το κτίριο του Τμήματος Περιβάλλοντος) με τέρμα το κέντρο της πόλης. Στις 22:00, το δεύτερο δρομολόγιο, ξεκινάει πάλι από τον Λόφο Πανεπιστημίου με προορισμό την περιοχή της Θερμής, όπου βρίσκονται φοιτητικές κατοικίες. Γενικά, όταν προκύπτει ανάγκη, το λεωφορείο του Πανεπιστημίου πραγματοποιεί δρομολόγια από το Λόφο Πανεπιστημίου προς την πόλη (τέρμα έχει στο parking – supermarket Βερόπουλος) και το αντίστροφο. Περισσότερες πληροφορίες θα βρείτε στη Φοιτητική Μέριμνα, στα τηλέφωνα: 22510 36136 και 36137. 28\nΜετακινήσεις εκτός νησιού Για τις συγκοινωνίες εκτός νησιού υπάρχουν βέβαια τα ναυτιλιακά και τα αεροπορικά δρομολόγια. Με πλοία, η Μυτιλήνη συνδέεται άμεσα με τη Χίο, τον Πειραιά, τη Λήμνο, τη Θεσσαλονίκη, την Καβάλα, τη Σάμο, την Ικαρία, τη Ρόδο και την Αλεξανδρούπολη, ενώ, επιλέγοντας τις κατάλληλες ανταποκρίσεις με άλλα πλοία, μπορείτε να ταξιδέψετε σε όλα τα νησιά του Αιγαίου.\nΝαυτιλιακές εταιρείες “Ναυτιλιακή Εταιρεία Λέσβου (ΝΕΛ)” Τηλ.: 22510 37755, 23131 ∆ιεύθυνση: Π. Κουντουριώτου 69 Website: www.nel.gr\nΤηλ.: 22510 20716, 27865 ∆ιεύθυνση: Π. Κουντουριώτου 73 Website: www.hellenicseaways.gr\nΤηλ.: 22510 40802 ∆ιεύθυνση: Π. Κουντουριώτου 87 Website: www.saos.gr\nΤηλ.: 22510 24933, 27000 ∆ιεύθυνση: Κουντουριώτου 73Α Website: www.gaferries.gr\n“ΛΑΝΕ Sea Lines”\nΤηλ.: 22510 42574-5 ∆ιεύθυνση: Κουντουριώτου 43 Website: www.lanesealines.gr\n* Από τις ιστοσελίδες της ΝΕΛ, της Hellenic Seaways και της GA Ferries έχετε τη δυνατότητα να κάνετε on-line κράτηση εισιτηρίων.\nΜε αεροπλάνα, η Μυτιλήνη συνδέεται άμεσα με την Αθήνα, τη Θεσσαλονίκη, τη Λήμνο, τη Χίο, τη Σάμο, τη Ρόδο και το Ηράκλειο.\nΑεροπορικές εταιρείες “Ολυμπιακή”\nΤηλ.: 22510 61590 ∆ιεύθυνση: Αεροδρόμιο Website: www.olympicairlines.com\nΤηλ.: 22510 61120, 61059 ∆ιεύθυνση: Αεροδρόμιο Website: www.aegeanair.com\nΤηλ.: 22510 27000, 2810 223500 ∆ιεύθυνση: Π. Κουντουριώτου 73Α Website: www.skyexpress.gr\n* Από τις παραπάνω ιστοσελίδες μπορείτε να κάνετε on-line κράτηση εισιτηρίων. ** Το αεροδρόμιο απέχει περίπου 8 χλμ. από την πόλη της Μυτιλήνης και μπορείτε να φτάσετε εκεί με αστικό λεωφορείο ή ταξί.\nΓια τις μετακινήσεις εκτός νησιού μπορείτε να απευθυνθείτε και στα τουριστικά πρακτορεία της πόλης.\nΤουριστικά πρακτορεία “AEOLIAN SUN” Τηλ. 22510 37734 ∆ιεύθυνση: Π. Κουντουριώτου 91 E-mail: aeolian1@otenet.gr\n“MYTONIS” Τηλ. 22510 37500 ∆ιεύθυνση: Π. Κουντουριώτου 85 E-mail: info@mytonis.gr\n“OLIVE GROOVE” Τηλ. 22510 37533-4 ∆ιεύθυνση: Αργ. Εφταλιώτη 3 E-mail: olivemjt@otenet.gr Website: www.olive-groove.com\n“PAN TOURS TRAVEL” Τηλ. 22510 46595, 40802 ∆ιεύθυνση: Π. Κουντουριώτου 89 E-mail: pantours@otenet.gr Website: www.pantours.gr\n“PICOLO TRAVEL” Τηλ. 22510 27000 ∆ιεύθυνση: Π. Κουντουριώτου 73Α E-mail: picolo@otenet.gr\n“SAMIOTIS TOURS” Τηλ. 22510 42574-6 ∆ιεύθυνση: Π. Κουντουριώτου 43 E-mail: samiotistours@hotmail.com\n“TRAVEL SERVICES” Τηλ. 22510 21966 ∆ιεύθυνση: Π. Κουντουριώτου 67\n“TSOLOS TRAVEL” Τηλ. 22510 25346 ∆ιεύθυνση: Π. Κουντουριώτου 87 E-mail: info@tsolos.gr Website: www.tsolos.gr\n“ZOUMBOULIS TOURS” Τηλ. 22510 37755 ∆ιεύθυνση: Π. Κουντουριώτου 69 E-mail: zoumboulistours@yahoo.gr Website: www.zoumboulistours.gr\nΕγκατάσταση και διαβίωση Η ποιότητα ζωής είναι ένα βασικό ζητούμενο. Αναζητήστε τις δυνατότητες που προσφέρονται, ώστε τα φοιτητικά σας χρόνια να είναι άνετα και ευχάριστα.\nΠοιες διευκολύνσεις προσφέρει το Πανεπιστήμιο; Με τις βασικές διευκολύνσεις για την εγκατάσταση και διαβίωσή σας ασχολείται μια υπηρεσία που λέγεται Φοιτητική Μέριμνα και βρίσκεται στο Κτίριο ∆ιοίκησης στον Λόφο Πανεπιστημίου. Όπως λέει και το όνομά της, η υπηρεσία αυτή μεριμνά για την ποιότητα διαβίωσης των φοιτητών. Κατά πάσα πιθανότητα θα την επισκέπτεστε ή θα επικοινωνείτε μ’ αυτήν συχνά για να αποκτήσετε πρόσβαση ή να ανανεώσετε το δικαίωμα πρόσβασης σε παροχές όπως το φαγητό, η στέγαση, η περίθαλψη, τα συγγράμματα και οι υποτροφίες. Αν αξιοποιήσετε αυτές τις παροχές στο μέγιστο βαθμό, μπορείτε να πετύχετε ένα αρκετά χαμηλό κόστος ζωής. Το τηλέφωνο της Φοιτητικής Μέριμνας είναι 22510 36136-7. Εφόσον είσαι εγγεγραμμένη/ος, θα μπορείς να έχεις πρόσβαση στις υπηρεσίες και τις παροχές της Φοιτητικής Μέριμνας για την ελάχιστη διάρκεια σπουδών (δηλαδή 4 χρόνια) και για επιπλέον 2 χρόνια εφόσον δεν έχεις ολοκληρώσει τις σπουδές σου.\nΑπό φαγητό τι γίνεται; Όλοι οι φοιτητές μπορούν να έχουν δωρεάν πρωινό, μεσημεριανό και βραδινό στο εστιατόριο της Φοιτητικής Λέσχης, το οποίο βρίσκεται στο Λόφο Πανεπιστημίου. Το μενού είναι προσεγμένο και ποιοτικό καθώς μια επιτροπή, στην οποία συμμετέχουν και φοιτητές, ελέγχει συστηματικά τη συγκεκριμένη υπηρεσία. Οι ώρες λειτουργίας του εστιατορίου είναι: πρωινό 8:00-9:30, μεσημεριανό 12:0016:00, βραδινό 19:00-21:30. Κατά τη διάρκεια του μεσημεριανού και του βραδινού, εκτός από τα αστικά λεωφορεία, δωρεάν δρομολόγια εκτελεί ένα μικρό λεωφορείο του εστιατορίου από την Πλατεία Σαπφούς προς το Λόφο και αντίστροφα. Μην ξεχάσεις ότι για να τρως στο εστιατόριο της Λέσχης πρέπει να έχεις εγγραφεί κανονικά στο Τμήμα και να έχεις μαζί το πάσο σου! Αν έχεις οποιοδήποτε πρόβλημα με τον τρόπο λειτουργίας των εστιατορίων ή το μενού μπορείς να απευθυνθείς στη Φοιτητική Μέριμνα, τηλ. 22510 36136-7.\nΥπάρχουν δωρεάν δωμάτια για φοιτητές; Το Πανεπιστήμιο διαθέτει (αν και ο αριθμός είναι ακόμα περιορισμένος) σε φοιτητές με χαμηλό εισόδημα καθαρά και λειτουργικά δωμάτια (φοιτητικές εστίες) που βρίσκονται λίγο έξω από την πόλη. Μερικά από αυτά βρίσκονται κοντά στο αεροδρόμιο – περίπου 5 χλμ. από την πόλη – αλλά τα περισσότερα βρίσκονται στο χωριό Θερμή – περίπου 12 χλμ. από την πόλη. Για να δείτε αν έχετε δικαίωμα φιλοξενίας σ’ αυτά τα δωμάτια, θα πρέπει να απευθυνθείτε στη Φοιτητική Μέριμνα και να καταθέσετε τα απαραίτητα δικαιολογητικά. Το δικαίωμα αυτό επανεξετάζεται κάθε χρόνο. Τα δωμάτια που προσφέρονται είναι για ένα ή για δύο άτομα. Αν σας δοθεί δίκλινο δωμάτιο, θα πρέπει να συγκατοικήσετε είτε με κάποιο συνάδελφό σας του ίδιου φύλου και του ίδιου Τμήματος που θα σας προτείνει η Φοιτητική Μέριμνα, είτε με κάποιο άλλο άτομο, με τις ίδιες πάντα προϋποθέσεις. 34\nΠαρακάτω θα βρεις ποια είναι τα απαραίτητα δικαιολογητικά που πρέπει να καταθέσεις στη Φοιτητική Μέριμνα για τα δωμάτια στις φοιτητικές εστίες. Αν επιλέξεις να μείνεις σε εστία να σκεφτείς οπωσδήποτε τον τρόπο και το χρόνο μετακίνησης. Τα περισσότερα από τα δωμάτια βρίσκονται στο χωριό Πύργοι Θερμής που απέχει περίπου 12 χλμ. από την πόλη. Τα λεωφορεία του ΚΤΕΛ διανύουν την απόσταση αυτή σε μισή ώρα περίπου και εκτελούν δρομολόγια κάθε 1 ώρα. Επειδή όμως το τελευταίο δρομολόγιο είναι περίπου στις 21:00, το λεωφορείο του Πανεπιστημίου κάνει μια ακόμα διαδρομή από Μυτιλήνη προς Θερμή στις 22:00. Αν πάλι καλέσεις ταξί, θα σου στοιχίσει μέχρι την πόλη περίπου 10 ευρώ (αν και αυτό εξαρτάται από διάφορους παράγοντες και έτσι η χρέωση δεν είναι σταθερή). Αν μείνεις στις εστίες που βρίσκονται κοντά στο αεροδρόμιο, ίσως να είναι μια πρώτης τάξης ευκαιρία για να χρησιμοποιείς το ποδήλατό σου.\nΠότε θα μάθω αν μπορώ να μείνω σε φοιτητική εστία; Αφού ολοκληρωθεί η διαδικασία επιλογής των φοιτητών που θα μείνουν στις εστίες, η οποία στηρίζεται σε μια σειρά αντικειμενικών κριτηρίων (που μπορείτε να τα μάθετε από τη Φοιτητική Μέριμνα), τα αποτελέσματα ανακοινώνονται άμεσα. Αυτό συνήθως γίνεται λίγες μέρες μετά τη λήξη της περιόδου εγγραφών. 35\nΠως θα ψάξω για να νοικιάσω ένα σπίτι ή ένα διαμέρισμα; Σε αυτή την περίπτωση, σας συμβουλεύουμε να ξεκινήσετε την αναζήτηση με τη βοήθεια: • Των τοπικών εφημερίδων (Αιγαίο Αγγελίες, Αιολικά Νέα, ∆ημοκράτης, ∆ημοκράτης Μυτιλήνης, Εμπρός, Νέα Πορεία, Νέο Εμπρός, Πολιτικά) • Των μεσιτικών γραφείων • Των ενοικιαστηρίων που είναι αναρτημένα σε διάφορα σημεία των κτιρίων του Πανεπιστημίου, είτε διάσπαρτα σε πίνακες ανακοινώσεων του ∆ήμου Μυτιλήνης ή ακόμα, όπως συνηθίζεται, σε κολόνες της ∆ΕΗ. Στη Μυτιλήνη και τα περίχωρα θα βρείτε σχετικά εύκολα ένα δωμάτιο, μια γκαρσονιέρα, ένα δυάρι, επιπλωμένο ή μη, αρκεί να διαθέσετε λίγο χρόνο (συνήθως δύο-τρεις ημέρες είναι αρκετές) για μια προσεχτική αναζήτηση. Το ενοίκιο μιας γκαρσονιέρας ή ενός διαμερίσματος δύο δωματίων κυμαίνεται μεταξύ 250-350 ευρώ. Για πολλούς η ‘συγκατοίκηση’ είναι ένα από τα πιο χαρακτηριστικά στοιχεία της φοιτητικής ζωής. Η συγκατοίκηση φοιτητών είναι σίγουρα μια πολύ ενδιαφέρουσα επιλογή και δίνει την ευκαιρία να δημιουργηθούν καλές φιλίες. Σε κάθε περίπτωση, έχει σίγουρα οικονομικά οφέλη. Αν λοιπόν σου αρέσει αυτή η ιδέα, ψάξε για άλλους φοιτητές/τριες που αναζητούν επίσης συγκάτοικο. Πώς θα το κάνεις αυτό; Μπορείς να κολλήσεις μια ανακοίνωση στο ειδικό ταμπλό που βρίσκεται στο κτίριο της Φοιτητικής Λέσχης.\nΜεσιτικά γραφεία “ΑΓΙΑΣΩΤΕΛΛΗΣ” Τηλ. 22510 46266 ∆ιεύθυνση: Ικτίνου 2\n“∆ΟΥΚΑΣ ΣΤΕΡΓΟΣ” Τηλ. 22510 46450 ∆ιεύθυνση: Καβέτσου 24Α\n“ΕΠΕΝ∆ΥΣΗ & ΚΑΤΟΙΚΙΑ” Τηλ. 22510 25888 ∆ιεύθυνση: Τενέδου 1\n“ΚΟΝΤΕΛΛΗΣ ΕΥΣΤΡΑΤΙΟΣ” Τηλ. 22510 44443 ∆ιεύθυνση: Ξάνθου 6\n“ΚΟΥΝΕΛΗΣ ΜΑΡΚΟΣ” Τηλ. 22520 26541, 6934804230 ∆ιεύθυνση: Ερμού 278\n“ΛΕΩΝΗΣ ΑΝΤΩΝΗΣ” Τηλ. 22510 23781 ∆ιεύθυνση: Αθ. Μητρέλια 1 & Ικαρίας\n“ΠΑΡΑΣΧΗ ΚΑΤΙΟΥΣΑ” Τηλ. 22510 44243 ∆ιεύθυνση: Καβέτσου 17\n“ΠΙΤΣΙΛΑ∆ΗΣ ΠΕΤΡΟΣ” Τηλ. 22510 44245 ∆ιεύθυνση: Καβέτσου 14\n“ΡΑΛΛΙ∆ΗΣ ΛΟΥΚΑΣ” Τηλ. 22510 45181 ∆ιεύθυνση: Καβέτσου 38\n“RE/MAX” Τηλ. 22510 20960 ∆ιεύθυνση: Καβέτσου 3\n… και αν δεν είναι επιπλωμένο, πώς θα το εξοπλίσω; Αν είστε διατεθειμένες/οι να αγοράσετε καινούργιο εξοπλισμό, μπορείτε να αναζητήσετε καταστήματα επίπλων και ηλεκτρικών ειδών μέσα στην «Αγορά» και σε άλλους δρόμους της πόλης όπως την Ελ. Βενιζέλου, την Καβέτσου κ.α. Εμείς, ωστόσο, έχουμε να σας προτείνουμε και τα μεταχειρισμένα έπιπλα / συσκευές που πουλάνε άλλοι φοιτητές. Στο ειδικό ταμπλό που βρίσκεσαι στο κτίριο της Φοιτητικής Λέσχης θα βρείτε ανακοινώσεις με διάφορα είδη που διατίθενται σε καλή κατάσταση και, κυρίως, σε πολύ καλή τιμή.\nΥπάρχουν γραφεία μετακομίσεων και μεταφορών; Αν χρειαστεί να μεταφέρετε αντικείμενα από κάποιο μέρος εκτός νησιού μπορείτε να απευθυνθείτε στις μεταφορικές εταιρείες της πόλης. Αν πάλι θέλετε να μεταφέρετε πράγματα από ένα σημείο της πόλης σε κάποιο άλλο, μπορείτε να επιλέξετε ένα από τα φορτο-ταξί, τα οποία βρίσκονται καθημερινά κατά τις πρωινές ώρες στο parking, απέναντι από το supermarket ΑΤΛΑΝΤΙΚ (στην οδό Οδυσσέα Ελύτη). Μια διαδρομή μέσα στην πόλη δεν θα πρέπει λογικά να σου στοιχίσει περισσότερο από 40-70 ευρώ. Καλό είναι να συνεννοηθείς για την τιμή πριν επιλέξεις το φορτο-ταξί.\nΕταιρείες μετακομίσεων – μεταφορών “ΕΦΑΜ Α.Ε.” Τηλ. 22510 22151 ∆ιεύθυνση: Π. Κουντουριώτου 83\n“ΚΙΦΑ Α.Ε.” Τηλ. 22510 41450, 41364, 26920 ∆ιεύθυνση: Καρα Tεπέ\n“ΜΕΤΑΦΟΡΙΚΗ ΛΕΣΒΟΥ Ε.Π.Ε.” Τηλ. 22510 28000 ∆ιεύθυνση: Αρχιπελάγους 25Α\n“FAST MOVERS” Τηλ. 22510 42845 ∆ιεύθυνση: Πλατεία Αλυσίδας\nΥπάρχει δυνατότητα επιδότησης ενοικίου του σπιτιού; Πράγματι, υπάρχει γενικά η δυνατότητα να πάρετε επιδότηση ενοικίου αν δεν μείνετε στις φοιτητικές εστίες, αλλά αυτό δεν είναι δεδομένο κάθε χρόνο. Πάντως, αν για τη φετινή χρονιά αποφασίσει η Σύγκλητος του Πανεπιστημίου να δοθεί αυτό το βοήθημα, μην ανησυχείτε, θα ενημερωθείτε αμέσως για τις προϋποθέσεις και τα απαραίτητα δικαιολογητικά. Το αν θα δοθεί τελικά η επιδότηση εξαρτάται από διάφορους παράγοντες, όπως ο αριθμός των διαθέσιμων δωματίων στις φοιτητικές εστίες. 39\nΠοιες υπηρεσίες της πόλης θα πρέπει να γνωρίζω; Μερικές από τις πιο χρήσιμες υπηρεσίες που πρέπει να θυμάστε είναι οι εξής:\nΜετακινήσεις ΡΑ∆ΙΟ «ΤΑΞΙ» Τηλ. 22510 23500, 25900, 2206\nΑΣΤΙΚΟ ΚΤΕΛ (ΜΠΛΕ) Πλατεία Σαπφούς Τηλ. 22510 46436\nΥΠΕΡΑΣΤΙΚΟ ΚΤΕΛ (ΠΡΑΣΙΝΑ) Πλατεία Κωνσταντινουπόλεως Τηλ. 22510 28873\nΛΙΜΕΝΑΡΧΕΙΟ Π. Κουντουριώτου 75 Τηλ. 108, 22510 40827, 24115, 47888\nΑΕΡΟ∆ΡΟΜΙΟ Τηλ. 22510 38700, 61590\nΜΕΤΕΩΡΟΛΟΓΙΚΟ ∆ΕΛΤΙΟ Τηλ. 149 Αν θέλετε να βρείτε ακριβείς προγνώσεις καιρού, μπείτε στον ιστότοπο του Τμήματος Γεωγραφίας: www.aegean.gr/geography/gr/weather_gr\nΥγεία - Ασφάλεια ΠΥΡΟΣΒΕΣΤΙΚΗ Καρά Τεπέ Τηλ. 199\nΠΡΩΤΕΣ ΒΟΗΘΕΙΕΣ Τηλ. 166\nΝΟΣΟΚΟΜΕΙΟ Ε. Βοστάνη 48 Τηλ. 22510 57700\nΕΦΗΜΕΡΕΥΟΝΤΑ ΦΑΡΜΑΚΕΙΑ Τηλ. 1434\nΙΚΑ Πλατεία Μαρτύρων Τηλ. 22510 28498\nΑΜΕΣΗ ∆ΡΑΣΗ Τηλ. 100\nΑΣΤΥΝΟΜΙΑ Γ. Βοστάνη 27 Τηλ. 22510 41911\nΤΡΟΧΑΙΑ Γ. Βοστάνη 27 Τηλ. 22510 22030\nΟργανισμοί Παροχής Υπηρεσιών ΟΤΕ Βουρνάζων 8 Τηλ. 22510 37837, 11888\nΒΛΑΒΕΣ ΟΤΕ Τηλ. 121 ∆ΕΗ Οδυσσέα Ελύτη 5 Τηλ. 22510 28860, 1050, 125\nΥΠΗΡΕΣΙΑ Υ∆ΡΕΥΣΗΣ (∆ΕΥΑΜ) Ελ. Βενιζέλου 13-17 Τηλ. 22510 23843, 24444\nΤΑΧΥ∆ΡΟΜΕΙΟ Βουρνάζων 2 Τηλ. 22510 20100\nΟικονομικές Υπηρεσίες ∆.Ο.Υ. Μυτιλήνης (ΕΦΟΡΙΑ) Π. Κουντουριώτου 87 Τηλ. 22510 22600, 24554, 21976\nΤΕΛΩΝΕΙΟ Λιμάνι Μυτιλήνης Τηλ. 22510 28311\nΕξυπηρέτηση & ∆ικαιώματα Πολιτών ΚΕΠ ΝΟΜΑΡΧΙΑΣ ΛΕΣΒΟΥ Αγ. Ειρήνης 10 Τηλ. 22510 37181, 37183, 37187\nΚΕΠ ∆ΗΜΟΥ ΜΥΤΙΛΗΝΗΣ Κωνσταντινουπόλεως 3 Τηλ. 22510 37625\nΤΗΛΕΦΩΝΙΚΗ ΕΚ∆ΟΣΗ ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ Τηλ. 1502\nΣΤΡΑΤΟΛΟΓΙΚΟ ΓΡΑΦΕΙΟ Καβέτσου 44 Τηλ. 22510 28452\nΠΛΗΡΟΦΟΡΙΕΣ ΓΙΑ ΤΑ ∆ΙΚΑΙΩΜΑΤΑ ΤΟΥ ΠΟΛΙΤΗ (ΥΠ. ΕΣΩΤΕΡΙΚΩΝ) Τηλ. 1464\n∆ΗΜΟΤΙΚΗ ΥΠΗΡΕΣΙΑ Ελ. Βενιζέλου 13-17 Τηλ. 22510 28811\nΤΟΥΡΙΣΤΙΚΗ ΑΣΤΥΝΟΜΙΑ Τηλ. 22510 22776\nΕΝΩΣΗ ΚΑΤΑΝΑΛΩΤΩΝ ΛΕΣΒΟΥ Ξενοφώντος 2, Τηλ. 22510 25738\nΕξυπηρέτηση & ∆ικαιώματα Πολιτών ΠΡΩΤΟ∆ΙΚΕΙΟ Μικράς Ασίας 5 Τηλ. 22510 22518\nΕΙΣΑΓΓΕΛΙΑ Μικράς Ασίας 5 Τηλ. 22510 22522\nΠολιτισμός ∆ΗΜΟΤΙΚΟ ΘΕΑΤΡΟ Προκυμαία Μυτιλήνης Τηλ. 22510 37194\nΚΙΝΗΜΑΤΟΓΡΑΦΟΣ ΑΡΙΩΝ Σμύρνης 9, Τηλ. 22510 44456\nΑΡΧΑΙΟΛΟΓΙΚΟ ΜΟΥΣΕΙΟ ΜΥΤΙΛΗΝΗΣ Παλαιό κτίριο: Α. Εφταλιώτη, Τηλ.: 22510 28032 Νέο κτίριο: 8ης Νοεμβρίου, Τηλ.: 22510 40223\nΠολιτισμός ∆ΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΜΥΤΙΛΗΝΗΣ Σμύρνης 11 Τηλ. 22510 40134 Ε-mail: publibmyt@lesvos.aegean.gr Website: mytilib.lesvos.aegean.gr\nΝΟΜΑΡΧΙΑΚΗ ΕΠΙΤΡΟΠΗ ΛΑΪΚΗΣ ΕΠΙΜΟΡΦΩΣΗΣ (ΝΕΛΕ) Αγίας Ειρήνης 16 Τηλ. 22510 47453, 47437\nΥπάρχουν άλλες παροχές εκτός από αυτές του Πανεπιστημίου; Εκτός από τις παροχές που αναφέραμε ήδη, μπορείτε να διεκδικήσετε το στεγαστικό επίδομα των 1000 ευρώ που δίνει το Υπουργείο Εθνικής Οικονομίας ή να ψάξετε (παρόλο που δεν σας το συνιστούμε αν δεν έχετε μεγάλη ανάγκη) για ένα φοιτητικό δάνειο από κάποια Τράπεζα. Μπορείτε, επίσης, να αποκτήσετε κάποιες κάρτες, οι οποίες σας προσφέρουν ορισμένα προνόμια (π.χ. χαμηλές τιμές σε προϊόντα και υπηρεσίες) στην Ελλάδα και το εξωτερικό.\nΣτεγαστικό επίδομα 1000 ευρώ Το επίδομα αυτό δίνεται από το Υπουργείο Παιδείας στους φοιτητές που σπουδάζουν μακριά από τον τόπο κατοικίας τους και για όσα χρόνια διαρκούν οι σπουδές, σύμφωνα με τον κανονισμό λειτουργίας του Τμήματος (δηλαδή 4 χρόνια για τα Τμήματα της Μυτιλήνης). Συγκεκριμένα, μπορείτε να πάρετε αυτό το επίδομα αν: • μένετε σε σπίτι / δωμάτιο (ακόμα και αν συγκατοικείτε με κάποιους άλλους) με ενοίκιο που βρίσκεται σε πόλη διαφορετική της κύριας κατοικίας σας και • το ετήσιο οικογενειακό σας εισόδημα δεν είναι μεγαλύτερο από 30.000 ευρώ (προσαυξημένο κατά 3.000 ευρώ για κάθε παιδί πέραν του ενός) και • εσείς ή οι γονείς σας δεν είστε ιδιοκτήτες ή επικαρπωτές κατοικιών ή διαμερισμάτων που είναι μεγαλύτερα από 200 τ.μ. (εξαιρούνται οι κατοικίες και τα διαμερίσματα που βρίσκονται σε χωριά μικρότερα των 3000 κατοίκων) και • έχετε εγγραφεί κανονικά στα μαθήματα. Αν δεν είστε πρωτοετείς φοιτητές, θα πρέπει να έχετε περάσει τα 1/2 των μαθημάτων του προηγούμενου έτους. Σε κάθε περίπτωση, ζητήστε αναλυτικές πληροφορίες από την Εφορία σας. Αν έχεις αδέλφια που σπουδάζουν σε άλλες πόλεις, δικαιούστε όλοι αυτό το επίδομα. Αν σπουδάζετε στην ίδια πόλη, ένας/ μία από ’σας θα το πάρει ολόκληρο και τα υπόλοιπα αδέλφια θα το πάρουν μειωμένο κατά 50%. ∆εν δικαιούσαι αυτό το επίδομα αν σπουδάζεις για την απόκτηση 2ου πτυχίου.\nΠότε και πώς θα πάρω το επίδομα; Μπορείτε να πάρετε αυθημερόν το επίδομα αυτό από την Εφορία, αρκεί να καταθέσετε εκεί τα εξής δικαιολογητικά: 1. Πιστοποιητικό από το Τμήμα που σπουδάζετε για την κατάσταση των σπουδών σας. 2. Μισθωτήριο συμβόλαιο κατοικίας στον τόπο φοίτησης. 3. Επικυρωμένο αντίγραφο του εκκαθαριστικού σημειώματος της φορολογίας εισοδήματος. 4. Επικυρωμένα αντίγραφα των δηλώσεων ακίνητης περιουσίας (Ε9). *Προσοχή στις προθεσμίες!\n∆ιεθνής Φοιτητική Κάρτα ISIC (International Student Identity Card) Μια κάρτα που πιστοποιεί την φοιτητική σας ιδιότητα σε όλο τον κόσμο και παρέχει 40.000 εκπτώσεις και προνόμια στην Ελλάδα, στην Ευρώπη και σε όλο τον κόσμο. Περιλαμβάνει, για παράδειγμα, εκπτώσεις σε αεροπορικά και σιδηροδρομικά εισιτήρια, σε αρχαιολογικούς χώρους σε youth hostels, κάμπινγκ, κινηματογράφους, θέατρα κ.ά. Είναι χρήσιμη ιδιαίτερα σε όσους φοιτητές ταξιδεύουν, είτε στο πλαίσιο ακαδημαϊκών ανταλλαγών είτε για λόγους αναψυχής. Τα απαραίτητα δικαιολογητικά και η συνδρομή για μα την αποκτήσετε είναι: 1. Πάσο ή βεβαίωση σπουδών για το τρέχον ακαδημαϊκό έτος 2. Μια φωτογραφία ταυτότητας 3. Αστυνομική ταυτότητα ή διαβατήριο 4. 15 ευρώ ετήσια συνδρομή\nΠερισσότερες πληροφορίες θα βρείτε στον ιστότοπο: www.isic.gr 47\nΚάρτα νέων Euro<26 Όλοι οι νέοι, ηλικίας 13-26 ετών μπορούν να αποκτήσουν την κάρτα Euro<26. Πρόκειται για άλλη μια διεθνή κάρτα που προσφέρει στους νέους ειδικές εκπτώσεις σε προϊόντα, εισιτήρια και υπηρεσίες, σε ολόκληρη την Ευρώπη. Η κάρτα κοστίζει 15 ευρώ και ανανεώνεται κάθε χρόνο. Αναλυτικές πληροφορίες για τις δυνατότητες που προσφέρει αλλά και τον τρόπο που θα την αποκτήσετε, μπορείτε να βρείτε στον ιστότοπο της Γενικής Γραμματείας Νέας Γενιάς και συγκεκριμένα: www.kartaneon.gr/euro26/content/home.aspx\nΠώς μπορώ να πάρω κάποιο φοιτητικό δάνειο; Το Πανεπιστήμιο δεν έχει προς το παρόν τη δυνατότητα παροχής φοιτητικών δανείων. Μπορείτε όμως να απευθυνθείτε στις γνωστές τράπεζες και να αναζητήσετε τα σχετικά προϊόντα που προσφέρουν. Μερικές τράπεζες δίνουν δάνεια με σχετικά χαμηλά επιτόκια και με μια μικρή «περίοδο χάριτος» πριν ξεκινήσει η αποπληρωμή. Πριν πάρεις ένα δάνειο, σκέψου αν έχεις πραγματικά ανάγκη για κάτι τέτοιο. Προσπάθησε επίσης να φανταστείς πώς θα ξεκινήσεις την αποπληρωμή μετά από μερικά χρόνια. Θα τα καταφέρεις; Σε περίπτωση που αποφασίσεις να πάρεις ένα δάνειο, διάβασε προσεχτικά το συμβόλαιο και πρόσεξε ιδιαίτερα τους όρους του δανείου!\nΤράπεζες “ΑΓΡΟΤΙΚΗ ΤΡΑΠΕΖΑ” Τηλ.: 22510 27761, 23155 ∆ιεύθυνση: Π. Κουντουριώτου 13\n“ALPHA BANK” Τηλ.: 22510 29336, 21827 ∆ιεύθυνση: Π. Κουντουριώτου 15\n“ASPIS BANK” Τηλ.: 22510 25234, 24736 ∆ιεύθυνση: Ελ. Βενιζέλου 5\n“ΓΕΝΙΚΗ ΤΡΑΠΕΖΑ” Τηλ.: 22510 20961 ∆ιεύθυνση: Αρχιπελάγους & Χίου\n“ΕΘΝΙΚΗ ΤΡΑΠΕΖΑ ΕΛΛΑ∆ΟΣ” Τηλ.: 22510 57100 ∆ιεύθυνση: Π. Κουντουριώτου 29\n“ΕΘΝΙΚΗ ΤΡΑΠΕΖΑ ΕΛΛΑ∆ΟΣ” Τηλ.: 22510 27938 ∆ιεύθυνση: Π. Κουντουριώτου 77\n“ΕΜΠΟΡΙΚΗ ΤΡΑΠΕΖΑ” Τηλ.: 22510 28172 ∆ιεύθυνση: Π. Κουντουριώτου 39\n“EUROBANK” Τηλ.: 22510 47691-2 ∆ιεύθυνση: Καβέτσου 16\nΤράπεζες “MILLENIUM BANK” Τηλ.: 22510 37528-9 ∆ιεύθυνση: Καβέτσου 10 & Ικτίνου\n“ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΕΣΒΟΥ – ΛΗΜΝΟΥ” Τηλ.: 22510 48121, 40685 ∆ιεύθυνση: Π. Κουντουριώτου 75\n“ΣΥΝΕΤΑΙΡΙΣΤΙΚΗ ΤΡΑΠΕΖΑ ΛΕΣΒΟΥ – ΛΗΜΝΟΥ” Τηλ.: 22510 37188 ∆ιεύθυνση: Ερμού 312\n“ΤΑΧΥ∆ΡΟΜΙΚΟ ΤΑΜΙΕΥΤΗΡΙΟ” Τηλ.: 22510 23554, 37458 ∆ιεύθυνση: Π. Κουντουριώτου 47-49\n“ΤΡΑΠΕΖΑ ΕΛΛΑ∆ΟΣ” Τηλ.: 22510 25947, 26009 ∆ιεύθυνση: Π. Κουντουριώτου 9\n“ΤΡΑΠΕΖΑ ΚΥΠΡΟΥ” Τηλ.: 22510 48360-2 ∆ιεύθυνση: Π. Κουντουριώτου 25\n“ΤΡΑΠΕΖΑ ΠΕΙΡΑΙΩΣ” Τηλ.: 22510 43801-3 ∆ιεύθυνση: Π. Κουντουριώτου 17\nΕγγραφή και φοιτητική μέριμνα Ένα από τα πρώτα πράγματα που έχετε να κάνετε είναι η εγγραφή σας στο Πανεπιστήμιο. Παράλληλα με την εγγραφή, μπορείτε να καταθέσετε τα απαραίτητα δικαιολογητικά για τις υπηρεσίες που προσφέρει η φοιτητική μέριμνα (σίτιση, στέγαση, περίθαλψη κ.ά.).\nΠώς γίνεται η εγγραφή στο Πανεπιστήμιο; Οι εγγραφές των πρωτοετών φοιτητών γίνονται στις Γραμματείες των Τμημάτων μερικές ημέρες μετά την ανακοίνωση των αποτελεσμάτων από το Υπουργείο Παιδείας και σε ημερομηνίες που καθορίζει το ίδιο το Υπουργείο. Οι ημερομηνίες εγγραφής των πρωτοετών φοιτητών και τα δικαιολογητικά που απαιτούνται για την εγγραφή ανακοινώνονται με ηχητικό μήνυμα στα τηλέφωνα των Γραμματειών και αναρτώνται στην κεντρική ιστοσελίδα του Πανεπιστημίου Αιγαίου (www.aegean.gr) Τα τηλέφωνα των Γραμματειών είναι: • Τμήμα Περιβάλλοντος: 22510 36200, 36202, 36203 • Τμήμα Κοινωνικής Ανθρωπολογίας και Ιστορίας: 22510 36300, 36303 • Τμήμα Γεωγραφίας: 22510 36400, 36402 • Τμήμα Κοινωνιολογίας: 22510 36500, 36502 • Τμήμα Επιστημών της Θάλασσας: 22510 36800, 36805, 36806 • Τμήμα Πολιτισμικής Τεχνολογίας και Επικοινωνίας: 22510 36600, 36602 Η Γραμματεία είναι η πιο σημαντική υπηρεσία υποστήριξης των σπουδών. Εκεί θα βρεις τις πιο αξιόπιστες πληροφορίες και συμβουλές για το περιεχόμενο των σπουδών του Τμήματος. Στο μέλλον, σε κάθε εξάμηνο, οι φοιτητές δηλώνουν τα μαθήματα που θα παρακολουθήσουν, σε ημερομηνίες που ανακοινώνονται από τη Γραμματεία του Τμήματος.\nΠοια δικαιολογητικά πρέπει να καταθέσω; Την εγγραφή έχει το δικαίωμα να κάνει είτε ο ίδιος ο φοιτητής είτε κάποιο άλλο πρόσωπο που έχει γραπτή εξουσιοδότηση από τον φοιτητή. Η εξουσιοδότηση μπορεί να γίνει σε οποιοδήποτε Κέντρο Εξυπηρέτησης Πολιτών (ΚΕΠ) ή Αστυνομικό Τμήμα της χώρας. Προσοχή! Αν είστε ήδη απόφοιτοι κάποιου τριτοβάθμιου εκπαιδευτικού Ιδρύματος, πρέπει να το δηλώσετε άμεσα με την εγγραφή σας στη Γραμματεία. Αυτό διαφοροποιεί μερικές από τις φοιτητικές παροχές που θα αναφέρουμε παρακάτω.\nΤα δικαιολογητικά που απαιτούνται κατά την πρώτη εγγραφή είναι: 1. Τίτλος απόλυσης. Απολυτήριο ή πτυχίο ή αποδεικτικό του σχολείου από το οποίο αποφοιτήσατε ή νόμιμα κυρωμένο αντίγραφο ή φωτοαντίγραφο του τίτλου αυτού. Αν υποβάλετε πρωτότυπο απολυτήριο ή πτυχίο, μπορεί αργότερα να σας επιστραφεί, όταν καταθέσετε αντίστοιχο αποδεικτικό ή φωτοαντίγραφο. 2. Υπεύθυνη δήλωση, στην οποία δηλώνετε ότι δεν έχετε εγγραφεί σε άλλο Τμήμα ή Σχολή της Τριτοβάθμιας Εκπαίδευσης στην Ελλάδα. 3. Έξι φωτογραφίες τύπου αστυνομικής ταυτότητας (έγχρωμες ή ασπρόμαυρες). 4. Φωτοαντίγραφο της αστυνομικής ταυτότητας (δεν χρειάζεται να είναι επικυρωμένο). 5. Για τους απόφοιτους του Ενιαίου Λυκείου, επικυρωμένο αντίγραφο Βεβαίωσης του Λυκείου, στην οποία αναφέρονται οι βαθμοί σας, που συνυπολογίζονται για την πρόσβαση στο Πανεπιστήμιο. 6. Ιατρική Εξέταση. Γνωματεύσεις ακτινογραφίας θώρακος, δερματολόγου και παθολόγου από Κρατικό Νοσοκομείο ή ασφαλιστικό φορέα ή ιδιώτη γιατρό. 7. Τα αγόρια που χρειάζεται να πάρουν «Βεβαίωση Σπουδών για Στρατολογική Χρήση» θα πρέπει να καταθέσουν επιπλέον το Πιστοποιητικό περί εγγραφής στα μητρώα αρρένων, που εκδίδεται από τον ∆ήμο, στον οποίο έχετε εγγραφεί (δηλαδή εκεί που βρίσκεται η οικογενειακή σας μερίδα). Μην ανησυχείς… όλα αυτά δεν θα σου τα ξαναζητήσουν κατά τη δήλωση των μαθημάτων σε κάθε εξάμηνο.\nΑν έχω εγγραφεί ή είμαι ήδη φοιτητής σε άλλο Τμήμα της Ελλάδας; Αν επιθυμείτε να σπουδάσετε στο Τμήμα που πετύχατε φέτος πρέπει να διαγραφείτε από το Τμήμα που είστε ήδη εγγεγραμμένοι και στη συνέχεια να εγγραφείτε στο νέο Τμήμα.\nΤι πρέπει να ζητήσω από τη Γραμματεία; Την ημέρα της Εγγραφής σας στην Γραμματεία του Τμήματος θα σας δοθούν, την ίδια στιγμή, βεβαίωση σπουδών για κάθε νόμιμη χρήση, φοιτητικό «πάσο» και ειδικά για τα αγόρια το ειδικό πιστοποιητικό για την αίτηση αναβολής στράτευσης.\nΒεβαίωση σπουδών (ή εγγραφής) Μετά την εγγραφή, μπορεί να χρειαστείτε μια βεβαίωση σπουδών, για να την καταθέσετε στη ∆ΟΥ (Εφορία) ή όπου αλλού χρειάζεται η οικογένειά σας. Και γι’ αυτό θα φροντίσει η Γραμματεία. Η βεβαίωση θα σας δοθεί αμέσως μετά την ολοκλήρωση της εγγραφής. Σε περίπτωση που χρειάζεστε περισσότερες από μια, μπορείτε να φωτοτυπήσετε την αρχική και να την επικυρώσετε σε οποιαδήποτε δημόσια υπηρεσία ή ΚΕΠ. Γι’ αυτό, χρήσιμο είναι να φυλάξετε την πρωτότυπη και απλά να την αναπαραγάγετε κάθε φορά. 55\nΕιδικά για την αναβολή στράτευσης Τα αγόρια που δεν έχουν ολοκληρώσει τις στρατιωτικές τους υποχρεώσεις, αφού εγγραφούν στο Πανεπιστήμιο, μπορούν να πάρουν αναβολή στράτευσης μέχρι την ολοκλήρωση των σπουδών τους. Η αναβολή μπορεί να δοθεί μέχρι και το 28ο έτος της ηλικίας για προπτυχιακές σπουδές στα Α.Ε.Ι. Για να πάρετε την αναβολή στράτευσης, πρέπει μετά την εγγραφή σας να καταθέσετε στο αρμόδιο στρατολογικό γραφείο ένα Πιστοποιητικό Στρατολογίας που θα σας δώσει η Γραμματεία. Το μόνο που θα χρειαστεί είναι μια αίτηση στη Γραμματεία (εκεί θα βρείτε έτοιμο έντυπο αίτησης) και το Πιστοποιητικό θα εκδοθεί άμεσα με την ολοκλήρωση της εγγραφής. Για να έχεις μια πιο ασφαλή πληροφόρηση σχετικά με την αναβολή στράτευσης, καλό είναι να ρωτήσεις και το Στρατολογικό Γραφείο στο οποίο είσαι εγγεγραμμένος. Μην ξεχάσεις να καταθέσεις στη Γραμματεία το ‘Πιστοποιητικό περί εγγραφής στα μητρώα αρρένων’ από το ∆ήμο σου.\nΦοιτητικό «Πάσο» Την ημέρα της εγγραφής σας θα πάρετε από τη Γραμματεία και το δελτίο ειδικού εισιτηρίου (πάσο), μια κάρτα που σας δίνει τη δυνατότητα: • να έχετε φθηνά εισιτήρια στις δημόσιες συγκοινωνίες (λεωφορεία, πλοία, τρένα, μετρό κλπ.) και σε διάφορους πολιτιστικούς και αθλητικούς χώρους και δρώμενα (κινηματογράφους, θέατρα, μουσεία, αγώνες κλπ.) • να τρώτε δωρεάν στο εστιατόριο του Πανεπιστημίου (Φοιτητική Λέσχη). 56\nΓια τις φοιτητικές εστίες, ποια είναι τα απαιτούμενα δικαιολογητικά; Για να συμμετάσχετε στη διαδικασία επιλογής των φοιτητών που θα μείνουν στις εστίες, θα πρέπει την ημέρα της εγγραφής να καταθέσετε στη Φοιτητική Μέριμνα τα εξής δικαιολογητικά: 1. Αίτηση. Το έντυπο αυτό το παίρνετε έτοιμο από τη Φοιτητική μέριμνα.\n5. Υπεύθυνη δήλωση για τη μόνιμη κατοικία των γονέων (συμπληρώνεται στη Φοιτητική Μέριμνα).\n10. Για παιδιά πολύτεκνων οικογενειών πιστοποιητικό της Ομοσπονδίας Πολυτέκνων.\n11. Για φοιτητές με γονείς που αντιμετωπίζουν σοβαρά προβλήματα υγείας, ιατρική γνωμάτευση αρμόδιας υγειονομικής επιτροπής.\n* Οι φοιτητές που δεν έχουν ελληνική υπηκοότητα θα πρέπει επίσης να καταθέσουν: • Κύπριοι φοιτητές: Πιστοποιητικό απορίας που εκδίδει το Τμήμα Υπηρεσιών Κοινωνικής Ευημερίας της Κυπριακής ∆ημοκρατίας, ώστε να έχουν το δικαίωμα σίτισης – στέγασης. • Αλλοδαποί φοιτητές: Φωτοτυπία διαβατηρίου επικυρωμένη και βεβαίωση της αρμόδιας αρχής της χώρας προέλευσής τους για υποτροφία που τους παρέχεται.\nΜε καλύπτει το Πανεπιστήμιο σε θέματα υγείας; Οι φοιτητές που έχουν ολοκληρώσει κανονικά την εγγραφή τους έχουν το δικαίωμα πλήρους υγειονομικής περίθαλψης. Τι σημαίνει αυτό; Η «φοιτητική» περίθαλψη περιλαμβάνει: 1. Ιατρική εξέταση\n2. Νοσοκομειακή εξέταση\n9. Ορθοπεδικά είδη\n5. Εξέταση στο σπίτι\nΜετά την εγγραφή σας, λοιπόν, και εφόσον το επιθυμείτε, μπορείτε να πάρετε από τη Φοιτητική Μέριμνα το ατομικό βιβλιάριο υγειονομικής περίθαλψης. Τι απαιτείται γι’ αυτό; Μια μικρή φωτογραφία. Βεβαίωση διαγραφής από τον ασφαλιστικό φορέα των γονιών σας ή μια υπεύθυνη δήλωση όπου αναφέρετε ότι δεν έχετε άλλη ασφάλεια. Το βιβλιάριο ανανεώνεται κάθε χρόνο από το Γραφείο της Φοιτητικής Μέριμνας. Φυσικά, αν προτιμάς, μπορείς να κρατήσεις την ασφάλεια που σου παρέχει η οικογένειά σου. Σ’ αυτή την περίπτωση θα πρέπει να στείλεις τη βεβαίωση εγγραφής που πήρες από τη Γραμματεία στο ασφαλιστικό ταμείο των γονιών σου (ξέρουν εκείνοι). Σε περίπτωση που χάσεις το βιβλιάριό σου είναι δυνατή η αντικατάστασή του σε 2 μήνες.\nΓια τον τρόπο χρήσης του βιβλιαρίου καθώς και για τις δυνατότητες που σας προσφέρει, ζητήστε από τη Φοιτητική Μέριμνα τις σχετικές οδηγίες ή αναζητήστε τις στο site του Πανεπιστημίου (www.aegean.gr/aegean/greek/people/students/plmedical.htm). Γενικά, το βιβλιάριο υγείας του Πανεπιστημίου σας επιτρέπει να χρησιμοποιείτε όλα τα δημόσια Νοσοκομεία της Ελλάδας καθώς και ιδιώτες γιατρούς που έχουν σύμβαση με το Πανεπιστήμιο Αιγαίου. 59\nΣύνοψη απαιτούμενων δικαιολογητικών για τις διάφορες παροχές Εγγραφή\nq Τίτλος απόλυσης από το σχολείο\nq Υπεύθυνη δήλωση\nq 6 φωτογραφίες\nq Φωτοαντίγραφο αστυνομικής ταυτότητας\nq Βεβαίωση Ενιαίου Λυκείου με βαθμολογία\nq Ιατρική εξέταση\nq Πιστοποιητικό εγγραφής στα μητρώα αρρένων\nq Βεβαίωση διαγραφής από άλλο Τμήμα\nΌσους έχουν εγγραφεί και σε άλλο Τμήμα\nq Αντίγραφο εκκαθαριστικού σημειώματος ή βεβαίωση από ∆ΟΥ ή βεβαίωση υπηρεσίας για αποδοχές γονέων\nq Βεβαίωση δικαστικής αρχής\nΌσους έχουν διαζευγμένους γονείς\nq Ένορκη βεβαίωση δύο μαρτύρων\nΌσους έχουν γονείς σε διάσταση\nq Πιστοποιητικό οικογενειακής κατάστασης.\nq Υπεύθυνη δήλωση για μόνιμη κατοικία γονέων Όλους q Βεβαίωση εγγραφής στο Τμήμα\nq Βεβαίωση σπουδών από ΑΕΙ ή ΤΕΙ\nΌσους έχουν αδέλφια που σπουδάζουν\nq Βεβαίωση στρατολογίας ή στρατιωτικής μονάδας\nΌσους έχουν αδέλφια που είναι στρατιώτες\nq Βεβαίωση Υγειονομικής Επιτροπής\nΌσους έχουν σοβαρά προβλήματα υγείας\nq Πιστοποιητικό Ομοσπονδίας Πολυτέκνων\nq Γνωμάτευση Υγειονομικής Επιτροπής\nΌσους έχουν γονείς με σοβαρά προβλήματα υγείας\nq Πιστοποιητικό απορίας\nq Επικυρωμένη φωτοτυπία διαβατηρίου\nq Βεβαίωση για χορήγηση υποτροφίας\nΑτομικό βιβλιάριο υγειονομικής περίθαλψης\nq Βεβαίωση διαγραφής από ασφαλιστικό φορέα γονέων ή υπεύθυνη δήλωση ότι δεν υπάρχει άλλη ασφάλεια\n∆υο λόγια για τις σπουδές Σπουδές δεν είναι μόνο παρακολούθηση μαθημάτων, συγγραφή εργασιών και συμμετοχή σε εξετάσεις. Ανακαλύψτε τις δυνατότητες που υπάρχουν για να διευρύνετε τις γνώσεις και το πνεύμα σας, να γνωρίσετε τον κόσμο και να προετοιμαστείτε για τη ζωή μετά το Πανεπιστήμιο.\nΠου μπορώ να βρω πληροφορίες για τα μαθήματα; Η πιο αρμόδια υπηρεσία για να σας πληροφορήσει είναι η Γραμματεία. Εκεί θα βρείτε και ένα πολύ ενδιαφέρον εγχειρίδιο, τον Οδηγό Σπουδών, ο οποίος αναφέρεται αναλυτικά στις σπουδές και τις προοπτικές του Τμήματος. Επιπλέον, κάθε Τμήμα του Πανεπιστημίου διαθέτει τον δικό του ιστότοπο, μέσα από τον οποίο μπορείτε να βρείτε αναλυτικές πληροφορίες για το περιεχόμενο των μαθημάτων και τους διδάσκοντες. Μπείτε, λοιπόν, στον κεντρικό ιστότοπο του Πανεπιστημίου Αιγαίου (www.aegean.gr), επιλέξτε το link ‘Σχολές και Τμήματα’ και από ’κει συνδεθείτε με κάθε Τμήμα. Στον ιστότοπο του Τμήματός σας θα βρείτε επίσης πολύ αναλυτικές πληροφορίες για τον τρόπο λειτουργίας, το προσωπικό, τις παρεχόμενες υπηρεσίες και τις δραστηριότητες του Τμήματος. Αν και από χρόνο σε χρόνο τα μαθήματα που προσφέρει κάθε Τμήμα μπορεί να διαφοροποιούνται ανάλογα με τις ανάγκες της επιστήμης και του προσανατολισμού του Τμήματος, ο βασικός κορμός παραμένει ίδιος. Οι ιστότοποι (απευθείας) των Τμημάτων είναι: •Περιβάλλον: www.aegean.gr/environment •Κοινωνική Ανθρωπολογία και Ιστορία: www.aegean.gr/social-anthropology •Γεωγραφία: www.aegean.gr/geography •Κοινωνιολογία: www.aegean.gr/sociology •Επιστήμες της Θάλασσας: www.aegean.gr/marine •Πολιτισμική Τεχνολογία και Επικοινωνία: www.aegean.gr/culturaltec\nΠότε ξεκινούν και πότε τελειώνουν τα μαθήματα; Πριν ξεκινήσει κάθε ακαδημαϊκό έτος (Σεπτέμβριος – Αύγουστος) το Πανεπιστήμιο προσδιορίζει το ‘ακαδημαϊκό ημερολόγιο’, στο οποίο περιλαμβάνονται οι περίοδοι των μαθημάτων και των εξετάσεων για όλα τα Τμήματα. Για το ακαδημαϊκό έτος 2008-’09 το πρόγραμμα είναι το εξής: Χειμερινό εξάμηνο Μαθήματα: 6 Οκτωβρίου 2008 – 16 Ιανουαρίου 2009 Περίοδος εξετάσεων: 19 Ιανουαρίου 2009 – 13 Φεβρουαρίου 2009 Εαρινό εξάμηνο Μαθήματα: 16 Φεβρουαρίου 2009 – 5 Ιουνίου 2009 Περίοδος εξετάσεων: 8 Ιουνίου 2009 – 30 Ιουνίου 2009 Στις περιόδους των εξετάσεων, κάθε Τμήμα έχει τη δυνατότητα να συμπυκνώσει τις ημέρες των εξετάσεων και να παραχωρήσει μερικές κενές ημέρες για προετοιμασία ή ξεκούραση.\nΕννοείται ότι τα Χριστούγεννα, το Πάσχα και τις αργίες δεν γίνονται μαθήματα. Αν προγραμματίσεις νωρίς τις διακοπές σου, μπορεί να βρεις πολύ φθηνά εισιτήρια. Πάντως αν αποφασίσεις να μείνεις με φίλους στο νησί, δεν θα το μετανιώσεις, αρκεί να κανονίσεις εναλλακτικές δραστηριότητες (π.χ. ανακάλυψη των χωριών και των οικοσυστημάτων του νησιού, κατασκήνωση, περιπατητικές διαδρομές, ποδηλασία κ.α.).\nΒιβλία θα μας δώσει το Πανεπιστήμιο; Οι φοιτητές έχουν τη δυνατότητα να παίρνουν δωρεάν ένα βιβλίο (συνήθως στα ελληνικά) για κάθε μάθημα. Ο υπεύθυνος καθηγητής κάθε μαθήματος προτείνει δύο βιβλία από τα οποία οι φοιτητές επιλέγουν εκείνο που επιθυμούν. Με την εγγραφή σου σε κάθε εξάμηνο επιλέγεις και το βιβλίο που επιθυμείς.\nΤα βιβλία μοιράζονται στους φοιτητές 1-2 μήνες μετά την έναρξη των μαθημάτων. Περισσότερες πληροφορίες θα πάρετε από τη Γραμματεία σας και το Γραφείο Συγγραμμάτων, που είναι υπεύθυνο για τη διανομή. Το Γραφείο Συγγραμμάτων βρίσκεται στο ισόγειο του κτιρίου ∆ιοίκησης στο Λόφο Πανεπιστημίου και το τηλέφωνο είναι 22510 36113-4. Αν για κάποιο λόγο δεν μπορείς να πας να παραλάβεις τα βιβλία σου, μπορείς να στείλεις κάποιο άλλο πρόσωπο που θα έχει την έγγραφη εξουσιοδότησή σου.\nΤι είναι τα εργαστήρια; Τα εργαστήρια είναι ειδικά οργανωμένοι χώροι που προσφέρουν τον απαραίτητο εξοπλισμό για την υποστήριξη των μαθημάτων και της έρευνας που γίνεται στο κάθε Τμήμα. Επιπλέον, παρέχουν στους φοιτητές τη δυνατότητα δωρεάν πρόσβασης στο ∆ιαδίκτυο και μάλιστα με υψηλές ταχύτητες. Υπάρχουν, λοιπόν, δύο γενικότερες κατηγορίες εργαστηρίων, αν και οι δραστηριότητες επικαλύπτονται κατά κάποιο τρόπο: •Τα ερευνητικά εργαστήρια, στα οποία υλοποιείται η έρευνα σε συγκεκριμένους τομείς (επιστημονικά πεδία). Στην πορεία των σπουδών σας και ανάλογα με τα ιδιαίτερα επιστημονικά ενδιαφέροντα και τις επιλογές σας, θα έχετε την ευκαιρία να εργαστείτε σ’ αυτά. •Τα εκπαιδευτικά εργαστήρια, στα οποία πραγματοποιούνται μαθήματα (π.χ. χημείας, συστημάτων γεωγραφικών πληροφοριών, τρισδιάστατων γραφικών) που απαιτούν ειδικό εξοπλισμό, μετρήσεις, πειράματα κλπ. Στα εκπαιδευτικά εργαστήρια περιλαμβάνονται και τα εργαστήρια υπολογιστών. Σε ορισμένα από αυτά γίνονται τα μαθήματα πληροφορικής, ενώ άλλα βρίσκονται στη διάθεση των φοιτητών για να δουλεύουν τις εργασίες τους, να βλέπουν τα e-mail τους και να αξιοποιούν όλες τις υπηρεσίες του ∆ιαδικτύου και τα διαθέσιμα μέσα (εκτυπωτές, σαρωτές κ.α.). Για την καλή λειτουργία των εργαστηρίων πληροφορικής και την εξυπηρέτηση του συνόλου των φοιτητών, τα Τμήματα έχουν διαμορφώσει ‘κανονισμούς λειτουργίας’. Για να βρείτε τον κανονισμό λειτουργίας του εργαστηρίου που σας ενδιαφέρει και να δείτε τα δικαιώματα και τις υποχρεώσεις σας, απευθυνθείτε στον αρμόδιο ∆ιαχειριστή ∆ικτύων του Τμήματος ή μπείτε στην αντίστοιχη ιστοσελίδα. Αν έχεις δικό σου Η/Υ μπορείς φυσικά να εργάζεσαι και στο σπίτι. Από το σπίτι μπορείς μέσω της σύνδεσης dial-up (δες λίγο πιο κάτω) να έχεις πρόσβαση στις δικτυακές υπηρεσίες με φθηνή τηλεφωνική χρέωση\n∆ιαχειριστές δικτύων (υπεύθυνοι πληροφορικής) • Τμήμα Περιβάλλοντος: Αντώνης Ανδρέου, τηλ. 22510 36285 http://www.aegean.gr/environment/computerlab/Default.htm • Τμήμα Κοινωνικής Ανθρωπολογίας και Ιστορίας: Φανή Μουχτή, τηλ. 22510 36339 & Παναγιώτης Τουζένης, τηλ. 22510 36325 • Τμήμα Γεωγραφίας: Γιάννης ∆ήμου, τηλ. 22510 35465 & Γαβριήλ Χιωτέλλης, τηλ. 22510 36430 • Τμήμα Κοινωνιολογίας: Παναγιώτης Λουλαδέλης, τηλ. 22510 36547 http://www.aegean.gr/sociology/gr/pc-lab.htm • Τμήμα Επιστημών της Θάλασσας: Γιάννης Παντελάκης, τηλ. 22510 36830 • Τμήμα Πολιτισμικής Τεχνολογίας και Επικοινωνίας: Παναγιώτης Κάργας, τηλ. 22510 36615, http://www.aegean.gr/culturaltec/ergastiria.htm\nΤι δυνατότητες χρήσης ηλεκτρονικών υπηρεσιών (π.χ. e-mail) έχω; Για το Πανεπιστήμιο Αιγαίου, ως Πανεπιστήμιο – ∆ίκτυο, η ανάπτυξη δικτυακών ηλεκτρονικών υπηρεσιών ήταν θέμα ζωτικής σημασίας. Έτσι όμως βρέθηκε σύντομα να έχει το πιο προηγμένο και ολοκληρωμένο ηλεκτρονικό δίκτυο στο χώρο των Ελληνικών Πανεπιστημίων. Το δίκτυο αυτό, γνωστό και ως ΑΙΓΑΙΟ-ΝΕΤ, προσφέρει πολλές δυνατότητες στο προσωπικό και τους φοιτητές του Πανεπιστημίου. Μερικές από τις δυνατότητες αυτές είναι: • E-mail χωρητικότητας 10 Mb. • Ελεύθερη πρόσβαση στο ∆ιαδίκτυο. • Απομακρυσμένη πρόσβαση μέσω τηλεφώνου (Dial-up). Για να δείτε τον τρόπο σύνδεσης, μπείτε στον ιστότοπο της Υπηρεσίας Πληροφορικής και Επικοινωνιών (www.aegean.gr/ype) και αναζητήστε το link ‘Υπηρεσίες Τηλ. Πρόσβασης’.\nΑνάλογα με το Τμήμα, προσφέρονται και άλλες δυνατότητες, όπως: • Χώρος αποθήκευσης ψηφιακού υλικού. • Προσωπική ιστοσελίδα.\nΠώς θα αποκτήσετε πρόσβαση σε όλα αυτά; Μετά την περίοδο εγγραφών, θα πρέπει να περάσετε από το γραφείο του ∆ιαχειριστή δικτύων (υπεύθυνου πληροφορικής) του Τμήματός σας. Εκεί, μαζί με μερικές πρακτικές συμβουλές, θα σας δώσουν τους προσωπικούς σας κωδικούς πρόσβασης (username και password), με τους οποίους θα αξιοποιείτε αυτές τις δυνατότητες. 70\nΗ Βιβλιοθήκη Μια από τις πιο βασικές υπηρεσίες υποστήριξης των σπουδών σας στο σύγχρονο Πανεπιστήμιο είναι σίγουρα η Βιβλιοθήκη. Το Πανεπιστήμιο Αιγαίου προσφέρει σύγχρονες υπηρεσίες χάρη στις δυνατότητες της σύγχρονης τεχνολογίας. Οργανωτικά η Βιβλιοθήκη αποτελείται από μια κεντρική υπηρεσία (στη Μυτιλήνη) και πέντε παραρτήματα στα νησιά που φιλοξενούνται τα Τμήματα του Πανεπιστημίου, που όλα όμως είναι δικτυωμένα και λειτουργούν με αυτοματοποιημένο σύστημα διαχείρισης του υλικού. Συνολικά διαθέτει περίπου 121.336 τόμους βιβλίων και 417 συνδρομές σε επιστημονικά περιοδικά, όλες τις διδακτορικές διατριβές και διπλωματικές εργασίες που έχουν γίνει στο Πανεπιστήμιο Αιγαίου, και αρκετό ακόμα υλικό μελέτης. Ωστόσο, το πιο δυναμικό κομμάτι της Βιβλιοθήκης είναι οι ηλεκτρονικές υπηρεσίες, που δίνουν τη δυνατότητα στους φοιτητές να έχουν εύκολη πρόσβαση, μέσω Η/Υ, σ’ έναν τεράστιο όγκο επιστημονικής πληροφορίας. Η πληροφορία αυτή βρίσκεται στο σύνολο των παραρτημάτων της, στο δίκτυο των Ελληνικών Βιβλιοθηκών, σε on line ηλεκτρονικά επιστημονικά περιοδικά και εξειδικευμένες ηλεκτρονικές βάσεις δεδομένων. Οι ηλεκτρονικές υπηρεσίες που διαθέτει η Βιβλιοθήκη είναι: •On line κατάλογοι δανειστικού υλικού της Βιβλιοθήκης. •Υπηρεσία μάθησης από απόσταση (e-learning) - Πλάτων (Vista). •Ψηφιακή χαρτοθήκη (ψηφιοποιημένοι θεματικοί χάρτες). •Ηλεκτρονικά περιοδικά. •Γκρίζα βιβλιογραφία (πτυχιακές - διπλωματικές εργασίες, μεταπτυχιακές διατριβές, διδακτορικές διατριβές και τεχνικές αναφορές).\nΠού βρίσκεται η Βιβλιοθήκη; Πότε μπορώ να την επισκέπτομαι; Η βιβλιοθήκη της Μυτιλήνης βρίσκεται στο κέντρο της πόλης - Ίμβρου 3, πίσω από το Εμπορικό Επιμελητήριο - και είναι ανοιχτή για το κοινό: ∆ευτέρα - Παρασκευή: 08.30 - 15.00 Την χειμερινή περίοδο η Βιβλιοθήκη λειτουργεί και απογευματινές ώρες. Το απογευματινό ωράριο διαμορφώνεται κάθε φορά ανάλογα με το υπάρχον προσωπικό και τις ανάγκες της πανεπιστημιακής κοινότητας.\nΠώς μπορώ να αξιοποιήσω τις υπηρεσίες της Βιβλιοθήκης; Κατά την πρώτη σας επίσκεψη στη Βιβλιοθήκη (και αφού έχουν ολοκληρωθεί οι εγγραφές), θα πάρετε την προσωπική σας κάρτα βιβλιοθήκης, την οποία θα χρησιμοποιείτε σε κάθε συναλλαγή. Μπορείτε, λοιπόν, να επισκέπτεστε το χώρο της Βιβλιοθήκης (σας προτείνουμε να το κάνετε από την πρώτη στιγμή), να περιηγείστε στους καταλόγους της, να φυλλομετράτε βιβλία και περιοδικά, να μελετάτε στο Αναγνωστήριο θέματα που σας ενδιαφέρουν, να δανείζεστε βιβλία από όλα τα παραρτήματα των νησιών. Όταν αρχίσουν τα μαθήματα θα διαπιστώσετε ότι η Βιβλιοθήκη είναι αναπόσπαστο κομμάτι των μαθημάτων. Οι καθηγητές, εκτός από τα βασικά συγγράμματα του μαθήματος, προτείνουν για διάβασμα και άλλα βιβλία ή περιοδικά με σκοπό να εμβαθύνετε περισσότερο στο αντικείμενο του μαθήματος. Αν παραγγείλεις ένα βιβλίο από παράρτημα της Βιβλιοθήκης σε άλλο νησί, θα φτάσει στα χέρια σου σε περίπου 5 μέρες. Το διάβασμα στο αναγνωστήριο της Βιβλιοθήκης και η αναζήτηση πληροφορίας στα ράφια της μπορεί να σε ξαφνιάσει ευχάριστα. ∆οκίμασε την εμπειρία μόνος/η ή ακόμα καλύτερα με συμφοιτητές σου!\nΕπιπλέον, μπορείτε από τον ηλεκτρονικό υπολογιστή (τον δικό σας ή οποιονδήποτε έχει σύνδεση στο Internet) να πλοηγηθείτε στη ∆ικτυακή Πύλη της Βιβλιοθήκης (http://portal.lib.aegean.gr) και να χρησιμοποιήσετε τις ηλεκτρονικές υπηρεσίες που προσφέρει. Μπορείτε, για παράδειγμα, να κατεβάσετε ολόκληρα άρθρα από διεθνή επιστημονικά περιοδικά που σας ενδιαφέρουν. Στη ∆ικτυακή Πύλη θα βρεις επίσης αναλυτικές πληροφορίες για τον κανονισμό λειτουργίας, τον τρόπο δανεισμού, τα δικαιώματα και τις υποχρεώσεις σου.\nΑν χρειαστεί να επικοινωνήσετε τηλεφωνικά με τη Βιβλιοθήκη, το τηλέφωνο είναι 22510 36030.\nΤο Τμήμα Ακαδημαϊκών Προγραμμάτων & ∆ιεθνών Συνεργασιών Ένας από τους βασικούς στόχους του Πανεπιστημίου Αιγαίου είναι η ανάπτυξη συνεργασιών και με Πανεπιστήμια του εξωτερικού, αναβαθμίζοντας έτσι την ποιότητα σπουδών των φοιτητών. Η συνεργασία αυτή πραγματοποιείται μέσα από ερευνητικά προγράμματα και προγράμματα ανταλλαγής φοιτητών και καθηγητών. Το Τμήμα Ακαδημαϊκών Προγραμμάτων & ∆ιεθνών Συνεργασιών είναι υπεύθυνο για την αναζήτηση τέτοιων ευκαιριών.\nΜπορώ δηλαδή να πάω για σπουδές και στο εξωτερικό; Αν το επιθυμείτε, έχετε τη δυνατότητα να κάνετε ένα μέρος των σπουδών σας σε κάποιο από τα συνεργαζόμενα Πανεπιστήμια της Ευρώπης στο πλαίσιο του προγράμματος LLP-Erasmus. Τα προγράμματα αυτά διαρκούν τρεις, έξι ή δώδεκα μήνες, ανάλογα με το πλαίσιο της συνεργασίας και την επιλογή των φοιτητών. Πρόκειται για μια μοναδική ευκαιρία που δεν πρέπει να χάσεις. Αν μάλιστα σκέφτεσαι να κάνεις μεταπτυχιακές σπουδές στο εξωτερικό, η δυνατότητα αυτή είναι πολύ χρήσιμη. Είναι καλύτερα να δοκιμάσεις αυτή την εμπειρία μετά το 2ο έτος σπουδών, αφού έχεις ξεκαθαρίσει τι σε ενδιαφέρει.\nΑν επιλεγείτε για ένα τέτοιο πρόγραμμα, δικαιούστε μια υποτροφία από το ΙΚΥ, με τη βοήθεια της οποίας θα καλύψετε ένα μέρος των εξόδων μετακίνησης και διαμονής στο εξωτερικό. 73\nΣτην ιστοσελίδα του Πανεπιστημίου http://www.aegean.gr/international/ μπορείς να βρεις τα συνεργαζόμενα Πανεπιστήμια και πολλές χρήσιμες πληροφορίες για το πρόγραμμα. Όλοι οι φοιτητές που έχουν επιλεγεί να μετακινηθούν με το Erasmus παίρνουν υποτροφία κινητικότητας η οποία ποικίλει από χώρα σε χώρα και καθορίζεται στην αρχή κάθε ακαδημαϊκού έτους από το ΙΚΥ.\nΤο Γραφείο Erasmus (τηλ. 22510 36165) οργανώνει κάθε χρόνο μια εκδήλωση που λέγεται «Ημέρες ERASMUS», κατά την οποία ενημερώνει τους φοιτητές για την ουσία και τις πρακτικές λεπτομέρειες του προγράμματος. Ακόμα και αν δεν σκέφτεστε να αξιοποιήσετε άμεσα αυτό το πρόγραμμα, είναι χρήσιμο να παρακολουθήσετε αυτή την εκδήλωση, ώστε να αποκτήσετε μια πρώτη ιδέα για τις σπουδές στο εξωτερικό.\nΜπορώ να πάω και για δουλειά στο εξωτερικό; Το Πρόγραμμα LLP-Erasmus προσφέρει από το 2007 τη δυνατότητα σε φοιτητές να εργαστούν στο εξωτερικό από 3 ως 12 μήνες κατά την διάρκεια των σπουδών τους. Το νέο πρόγραμμα ονομάζεται Erasmus Placements (Τοποθέτηση για πρακτική άσκηση) και υποστηρίζεται με υποτροφία για το διάστημα εργασίας στο εξωτερικό, η οποία καθορίζεται από το ΙΚΥ και διαφέρει από χώρα σε χώρα. Παράλληλα με το πρόγραμμα Erasmus, βρίσκονται σε εφαρμογή και άλλα ερευνητικά και εκπαιδευτικά προγράμματα κινητικότητας φοιτητών όπως το Tempus και το Jean Μοnnet. Γι’ αυτές, αλλά και για όλες τις ευκαιρίες που θα προκύπτουν κατά τη διάρκεια των σπουδών σας θα ενημερώνεστε άμεσα από το Τμήμα σας, από το Τμήμα ∆ιεθνών Ακαδημαϊκών Προγραμμάτων.\nTι άλλο μπορεί να μου προσφέρει ένα τέτοιο πρόγραμμα; Εκτός από την άμεση γνωριμία με ένα άλλο εκπαιδευτικό σύστημα, σε ένα τέτοιο πρόγραμμα μπορείτε: • να δείτε μέσα και από άλλες οπτικές το αντικείμενο των σπουδών σας και να επαναπροσδιορίσετε τις σχέσεις σας με αυτό αλλά και τις προσδοκίες σας • να γνωρίσετε το ευρωπαϊκό περιβάλλον εργασίας • να προσανατολιστείτε σε μεταπτυχιακές σπουδές • να εξασκήσετε μια δεύτερη γλώσσα • να γνωρίσετε έναν διαφορετικό τρόπο ζωής • να ζήσετε μια αξέχαστη προσωπική εμπειρία • να εμπλουτίσετε το βιογραφικό σας σημείωμα Το ERASMUS δεν είναι μια οργανωμένη εκδρομή στο εξωτερικό! Καθώς αποτελεί κομμάτι των σπουδών στο Τμήμα σου, η ενεργή συμμετοχή σου σε όλη τη διαδικασία επιλογής, επικοινωνίας και συνεννόησης με το Πανεπιστήμιο είναι βασικό στοιχείο της επιτυχίας του προγράμματος. Αν επιλέξεις μια χώρα της οποίας η γλώσσα δεν είναι πολύ διαδεδομένη διεθνώς, μπορεί να βρεις ένα Πανεπιστήμιο που προσφέρει δωρεάν εντατικά μαθήματα της γλώσσας αυτής. Το Πανεπιστήμιο Αιγαίου, για παράδειγμα, προσφέρει μαθήματα ελληνικών σε αλλοδαπούς φοιτητές που θέλουν να κάνουν ERASMUS στην Ελλάδα.\nΤι να κάνω για να συμμετάσχω στο πρόγραμμα; Αφού έχετε πάρει τη βασική πληροφόρηση από το Τμήμα ∆ιεθνών Προγραμμάτων και έχετε ήδη ψάξει αρκετά για το αντικείμενο και το Πανεπιστήμιο που σας ενδιαφέρει (π.χ. μέσω Internet), πρέπει να απευθυνθείτε στον καθηγητή του Τμήματός σας ο οποίος είναι ο υπεύθυνος για το ERASMUS. Σε συνεργασία μαζί του θα καταλήξετε στο Πανεπιστήμιο που θα επισκεφθείτε. Ο χρόνος του ERASMUS δεν πάει χαμένος από πλευράς μαθημάτων. Με τη βοήθεια του υπεύθυνου καθηγητή θα επιλέξεις μια σειρά μαθημάτων, τα οποία θα αναγνωριστούν μετά την επιστροφή σου και θα είναι μέρος των σπουδών σου.\nΗ Θερινή Πρακτική Άσκηση Τα περισσότερα Τμήματα του Πανεπιστημίου σε συνεργασία με διάφορους φορείς (όπως ιδιωτικές επιχειρήσεις, δημόσιους οργανισμούς, ινστιτούτα και ερευνητικά κέντρα) δίνουν την ευκαιρία στους φοιτητές να εμπλακούν στον εργασιακό τομέα πριν αποφοιτήσουν. Ο θεσμός αυτός λέγεται ‘Θερινή Πρακτική Άσκηση’. Οι φοιτητές που ενδιαφέρονται να συμμετάσχουν, πηγαίνουν τους καλοκαιρινούς μήνες και εργάζονται στις θέσεις που προσφέρουν οι φορείς αυτοί. Μερικές φορές μάλιστα παίρνουν και ένα συμβολικό μισθό. Η εμπειρία αυτή είναι χρήσιμη, αφού μπορεί να σας προετοιμάσει για τις πραγματικές συνθήκες εργασίας στο αντικείμενο των σπουδών σας. Είναι επίσης μια ευκαιρία να γνωρίσετε πώς εφαρμόζονται στην πράξη οι γνώσεις που έχετε πάρει από το Τμήμα. Μπορεί μάλιστα οι γνωριμίες που θα αποκτήσετε εκεί, να είναι (γιατί όχι) και το πρώτο βήμα για την επαγγελματική σας σταδιοδρομία. Αν ενδιαφέρεστε για κάτι τέτοιο, θα πρέπει να βρείτε μέσω της Γραμματείας τον καθηγητή του Τμήματός σας που είναι υπεύθυνος για τη Θερινή Πρακτική Άσκηση, για να σας πει πώς θα συμμετάσχετε στη διαδικασία επιλογής.\nΆλλες υπηρεσίες σχετικά με τις σπουδές Οι σπουδές, με τη στενή έννοια του όρου, περιλαμβάνουν την παρακολούθηση των μαθημάτων, τη συγγραφή εργασιών, τη συμμετοχή σε εκπαιδευτικά και ερευνητικά εργαστήρια και τη συμμετοχή στις εξετάσεις. Όμως αυτές οι «τυπικές υποχρεώσεις» συνδέονται με μια σειρά από υπηρεσίες και ευκαιρίες, οι οποίες δίνουν τη δυνατότητα στους φοιτητές να γίνουν ολοκληρωμένοι επιστήμονες και να αποκτήσουν την ‘ακαδημαϊκή κουλτούρα’, δηλαδή ένα από τα βασικά ζητούμενα στο σύγχρονο Πανεπιστήμιο.\nΜπορώ να πάρω κάποια υποτροφία; Το ΙΚΥ (Ίδρυμα Κρατικών Υποτροφιών) χορηγεί κάθε χρόνο υποτροφίες σε φοιτητές ανάλογα με την επίδοσή τους στα μαθήματα. Οι υποτροφίες αυτές δίνονται για την εισαγωγή στο Πανεπιστήμιο και για τα πρώτα 3 έτη σπουδών. Μία φορά το χρόνο (η ημερομηνία δεν είναι σταθερή) η Φοιτητική Μέριμνα ενημερώνει τηλεφωνικά τους φοιτητές που δικαιούνται αυτές τις υποτροφίες. Να ένας λόγος για τον οποίο πρέπει να προσέξεις ιδιαίτερα ώστε το τηλέφωνο που έχεις δώσει στη Γραμματεία να είναι σωστό.\nΕπιπλέον, καθ’ όλη τη διάρκεια του ακαδημαϊκού έτους, η Φοιτητική Μέριμνα ανακοινώνει διάφορες προκηρύξεις υποτροφιών από άλλα κληροδοτήματα, ιδρύματα κλπ. Επομένως, καλό είναι να ρωτήσετε στη Φοιτητική Μέριμνα αν έχετε τη δυνατότητα να πάρετε μια υποτροφία ή να συμμετάσχετε σε κάποια από τις υπάρχουσες προκηρύξεις.\nΣύμβουλος σπουδών Ειδικά για θέματα σπουδών υπάρχει ο θεσμός του Συμβούλου Σπουδών. Ο Σύμβουλος Σπουδών είναι ένας καθηγητής από το Τμήμα σας, ο οποίος μπορεί να σας υποστηρίζει και να σας συμβουλεύει σε χρήσιμα θέματα. Ανάλογα με το πόσο εσείς ζητάτε τη βοήθειά του, μέσα από συζήτηση και με σεβασμό στις προσωπικές σας ανάγκες και επιλογές, μπορεί να: • Παρακολουθεί τις κλίσεις σας και να σας καθοδηγεί στην επιλογή των κατάλληλων μαθημάτων. • Σας κατευθύνει σε θέματα υποτροφιών, μεταπτυχιακών σπουδών και επαγγελματικού προσανατολισμού. • Σας συμβουλεύει σε επιστημονικό επίπεδο (συμμετοχή σε ερευνητικά προγράμματα, σεμινάρια, συνέδρια κλπ.). • Σας υποστηρίζει σε διάφορες δυσκολίες που μπορεί να συναντήσετε στη φοιτητική σας ζωή. Μην ξεχάσετε, λοιπόν, να ρωτήσετε τη Γραμματεία σας ποιος είναι ο προσωπικός σας Σύμβουλος Σπουδών και πότε θα τον συναντήσετε για μια πρώτη κουβέντα. Στο 1ο έτος ο Σύμβουλος Σπουδών σου ορίζεται από το Τμήμα. Στα υπόλοιπα έτη τον επιλέγεις εσύ κατά την εγγραφή, με τη δυνατότητα, αν θες, να αλλάξει.\nΥπάρχει κάποιος που μπορώ να συμβουλεύομαι για προσωπικά θέματα; Επειδή είμαστε άνθρωποι, υπάρχει πάντα η πιθανότητα να νοιώσουμε την ανάγκη να μοιραστούμε μερικούς προσωπικούς προβληματισμούς με κάποιον ειδικό σε θέματα ψυχολογίας. Αν απευθυνθείτε στη Φοιτητική Μέριμνα, να ξέρετε ότι με απόλυτη εχεμύθεια θα σας ενημερώσουν για τον τρόπο λειτουργίας του Σταθμού Συμβουλευτικής του Πανεπιστημίου. Εκεί θα βρείτε ανθρώπους εξαιρετικά φιλικούς και καταρτισμένους, οι οποίοι μπορεί να σας δώσουν χρήσιμες συμβουλές για να αντιμετωπίσετε το ζήτημα που σας απασχολεί. Μη διστάσετε, λοιπόν, να επικοινωνήσετε με τη Φοιτητική Μέριμνα. Αρκετοί συνάδελφοί σας το έχουν κάνει ήδη και βρήκαν την ανταπόκριση που ήθελαν.\nΦοιτητικές ομάδες, δράσεις & πρωτοβουλίες Ίσως αυτά τα χρόνια να είναι τα πιο ευχάριστα της ζωής σας. Αξιοποιήστε όλες τις ευκαιρίες για να κάνετε πράξη τα ενδιαφέροντά σας. Μη διστάσετε να εκφράσετε τη φαντασία και τη δημιουργικότητά σας.\nΠοιες ομάδες λειτουργούν σήμερα; Εκτός από τους φοιτητικούς Συλλόγους που λειτουργούν σε κάθε Τμήμα, με πρωτοβουλία φοιτητών ή άλλων μελών της πανεπιστημιακής κοινότητας, έχουν δημιουργηθεί ήδη διάφορες ομάδες πολιτιστικού και αθλητικού ενδιαφέροντος. Βρείτε την ευκαιρία να τις γνωρίσετε και, γιατί όχι, να ενταχθείτε ενεργά σε ορισμένες από αυτές. Επίσης, φοιτητές με μεράκι και γνώση στην πληροφορική δημιούργησαν δικτυακές πύλες (portals) οι οποίες παρέχουν χρήσιμες πληροφορίες και ευκαιρίες επικοινωνίας.\nΦοιτητικοί σύλλογοι Κάθε Τμήμα έχει το δικό του Σύλλογο, μέσα από τον οποίο οι φοιτητές συζητούν και διεκδικούν διάφορα θέματα που σχετίζονται με την αναβάθμιση της ποιότητας σπουδών, της ποιότητας ζωής και γενικότερα του τριτοβάθμιου εκπαιδευτικού συστήματος. Παράλληλα διοργανώνουν πολιτικές, κοινωνικές, πολιτιστικές και αθλητικές δραστηριότητες και παρεμβάσεις. Μέσω του Συλλόγου τους οι φοιτητές συμμετέχουν στα όργανα διοίκησης του Τμήματος και του Πανεπιστημίου αλλά και στο συλλογικό όργανο των φοιτητών των ελληνικών Πανεπιστημίων, την ΕΦΕΕ. Η συμμετοχή σας στη διαχείριση των ‘Κοινών’ και στη λήψη των αποφάσεων είναι πολύ σημαντική και συνδέεται με την ποιότητα του δημοκρατικού μας πολιτεύματος. Γι’ αυτό σας προτείνουμε να συμμετάσχετε ενεργά, με κριτικό πνεύμα και δημιουργικότητα σ’ αυτούς τους Συλλόγους. Φυσικά, ο καλύτερος τρόπος για να πάρετε μια πρώτη γεύση από τον τρόπο λειτουργίας του Συλλόγου είναι να παρευρεθείτε στην πρώτη Συνέλευση που θα γίνει. 81\nΠολιτιστικές ομάδες Χορευτικός Σύλλογος «Ορφέας» Ο «Ορφέας» έχει αρκετά χρόνια λειτουργίας (από το 1992) και μεγάλη παράδοση στην οργάνωση και συμμετοχή σε χορευτικές εκδηλώσεις στα νησιά του Αιγαίου, την υπόλοιπη Ελλάδα αλλά και το εξωτερικό. Πρόκειται για έναν οργανωμένο Σύλλογο με καταστατικό, ο οποίος ασχολείται κατά βάση με τους παραδοσιακούς ελληνικούς χορούς. Στεγάζεται στη Φοιτητική Λέσχη και διαθέτει παραδοσιακές φορεσιές, που είναι απαραίτητες για τα χορευτικά. Οι συστηματικές συναντήσεις – πρόβες δίνουν την ευκαιρία σε φοιτητές που δεν γνωρίζουν χορούς να εξοικειωθούν με αυτούς και να γίνουν πλήρη μέλη του Συλλόγου. Όμως και εκείνοι που ήδη γνωρίζουν χορούς, μπορούν να βελτιωθούν, αφού διδάσκουν και διδάσκονται ταυτόχρονα από τα άλλα μέλη. Είναι μια από τις μεγαλύτερες σε αριθμό ενεργών μελών ομάδες. Τηλέφωνα: 22510 36968, 6938369432 (Μαργαρίτα Μπεκιάρη) Website: www.aegean.gr/orfeas E-mail: orfeas_xoreutikos_syllogos@yahoo.gr\nΦωτογραφική ομάδα Η ομάδα αυτή ασχολείται με την τέχνη της φωτογραφίας και ειδικότερα με την ασπρόμαυρη φωτογραφία (προς το παρόν). Στεγάζεται σε χώρο της Φοιτητικής Λέσχης (στο Λόφο Πανεπιστημίου), ο οποίος είναι πλήρως εξοπλισμένος και φυσικά διαθέτει σκοτεινό θάλαμο. Με κάθε ευκαιρία, οργανώνει εκθέσεις φωτογραφίας. Μέσα από συζητήσεις κλειστού κύκλου επιμορφώνονται τα μέλη της, που μπορεί να είναι αρχάριοι ή έμπειροι στη φωτογραφία φοιτητές. Συχνά πραγματοποιούνται εκδρομές για την εξοικείωση με διάφορες τεχνικές και τη λήψη φωτογραφιών σε ειδικά θέματα. Ιδιαίτερο ενδιαφέρον έχει η ενασχόληση της ομάδας με την «πειραματική φωτογραφία», δηλαδή τη λήψη φωτογραφιών με αυτοσχέδιους μηχανισμούς (π.χ. σπιρτόκουτα). Τηλέφωνα: 6973497554 (Βαγγέλης Συμσάρης)\nΜουσική ομάδα Η μουσική ομάδα αποτελείται από αρκετές μπάντες (επιμέρους ομάδες) που παίζουν rock, punk, reggae, metal και άλλα είδη μουσικής. Το μέγεθος της ομάδας δεν είναι σταθερό. Μπορεί να περιλαμβάνει 7-8 ενεργά μουσικά σχήματα, ενώ έχει φτάσει να φιλοξενεί και 17 μπάντες. Χωρίς να έχουν τυπικούς κανόνες λειτουργίες, οι επιμέρους ομάδες συναντώνται στην αρχή του χρόνου για να καθορίσουν το πρόγραμμα χρήσης του χώρου τους στη Φοιτητική Λέσχη. Πρόκειται για ένα οργανωμένο studio με μόνωση που διαθέτει drums καθώς και τα κατάλληλα μηχανήματα (ενισχυτές κλπ.) για την υποστήριξη φωνής και των οργάνων που έχουν οι φοιτητές. Κατά τ’ άλλα, συναντώνται όλοι μαζί περίπου κάθε δύο μήνες για να διευθετήσουν οργανωτικά θέματα ή και συχνότερα, όταν ετοιμάζουν κάποια συναυλία. Οι συναυλίες γίνονται συνήθως στους χώρους του Πανεπιστημίου ή σε πλατείες της πόλης. Υπάρχουν ομάδες που παίζουν συστηματικά και μάλιστα βρίσκονται σε δισκογραφική φάση. Αν θέλετε να συμμετάσχετε στην ομάδα, μπορείτε να τη γνωρίσετε σε μια από τις συναντήσεις και, αν μπορείτε να φτιάξετε άλλη μια μπάντα, ακόμα καλύτερα. Επικοινωνία: Θα βρείτε αφίσες στα κτίρια του Πανεπιστημίου που ενημερώνουν για τις συναντήσεις της Ομάδας.\nΟμάδα μοντέρνου χορού Οι φοιτητές / φοιτήτριες που τον απαρτίζουν ασχολούνται με μοντέρνο και νεοκλασικό χορό, oriental, Rn’B και άλλα είδη, ανάλογα με τις γνώσεις των μελών της ομάδας. Η εκμάθηση των χορών γίνεται από τα ίδια τα μέλη της ομάδας. Νέα μέλη που δεν γνωρίζουν καθόλου χορό, αλλά έχουν μεράκι να μάθουν είναι ευπρόσδεκτα. Συχνά αναρτώνται ανακοινώσεις σε διάφορα σημεία του Πανεπιστημίου, οι οποίες ενημερώνουν για τις συναντήσεις και τα μαθήματα. Με κάθε ευκαιρία παρουσιάζουν προγράμματα στο πλαίσιο πολιτιστικών εκδηλώσεων. Τηλέφωνα: 6972073804 (Κωνσταντίνα Πανούση - Βόγγελη)\nΚαταδυτική ομάδα «Τρίτων» Ασχολούμενη κυρίως με τις καταδύσεις, η ομάδα αυτή αποτελείται από φοιτητές που είναι εκπαιδευμένοι ή αρχάριοι δύτες. ∆εν παραδίδει μαθήματα κατάδυσης, καθώς αυτό δεν επιτρέπεται, αλλά συνεργάζεται με σχολή εκπαίδευσης, η οποία κάνει ειδικές τιμές για φοιτητές. Πρόκειται για ένα οργανωμένο Σωματείο (με καταστατικό) που υλοποιεί καταδυτικές δραστηριότητες με στόχο τη γνωριμία με το βυθό, τη δημιουργική αναψυχή αλλά και την προστασία του βυθού. Τα μέλη της ομάδας συμμετέχουν σε ερευνητικά προγράμματα όπως η ‘Ωκεανογραφική περιβαλλοντική προκαταρκτική μελέτη υποθαλάσσιων περιοχών της Λέσβου για ανάπτυξη καταδυτικών πάρκων’ του Τμήματος Επιστημών της Θάλασσας. Η φωτογράφηση του βυθού είναι μια από τις πολύ ενδιαφέρουσες ασχολίες του «Τρίτωνα» ενώ οι καθαρισμοί βυθού που συχνά πραγματοποιούνται δείχνουν το ενδιαφέρον της ομάδας για τα θαλάσσια οικοσυστήματα. Τηλέφωνα: 6977969309 (∆ήμητρα Κυριακοπούλου) Website: www.aegean.gr/dive E-mail: dive@aegean.gr\nΟμάδα μοντέρνου χορού – Adagio Η αγάπη και το μεράκι μιας ομάδας φοιτητριών για το χορό οδήγησαν στη δημιουργία μιας πρωτοπόρας, δυναμικής και δημιουργικής ομάδας μοντέρνου χορού. Η ομάδα Adagio συγκροτήθηκε πρόσφατα και στεγάζεται στη Μυτιλήνη (Κάτω Χάλικας – απέναντι από τη νέα είσοδο του Νοσοκομείου, στο Σύλλογο Αρίων), σε μία κατάλληλα εξοπλισμένη αίθουσα που παραχωρείται από την Πολιτιστική Παρέμβαση “Πάραλος”. Η ομάδα έχει ως σκοπό την ψυχαγωγία, τη διασκέδαση καθώς και την ελεύθερη έκφραση κάθε μέλους της. Όλα τα μέλη της ομάδας συνεισφέρουν, ο καθένας με τον δικό του τρόπο, για τη δημιουργία πρωτότυπων χορογραφιών με κομμάτια της επιλογής τους. Οι παραστάσεις και οι εμφανίσεις είναι ο τελικός στόχος της ομάδας, όπου αναγνωρίζεται το έργο, το ομαδικό πνεύμα καθώς και η καλή συνεργασία όλων των μελών της. Σε άμεση επαφή και στενή συνεργασία με το Πολυτεχνείο της Κρήτης, η ομάδα Adagio βρίσκεται σε μία προσπάθεια πραγματοποίησης ενός Φεστιβάλ μοντέρνου χορού, το οποίο θα διεξάγεται κάθε χρόνο και όπου θα συμμετέχουν φοιτητές από όλη την Ελλάδα και το εξωτερικό. Έτσι, κάθε ομάδα θα έχει την ευκαιρία να παρουσιάζει τις χορογραφίες που δουλεύει καθώς και να ζει μία αξέχαστη εμπειρία! Τηλέφωνα: 6946310202 (Μαριάννα Ευελπίδου), 6974137929 (Εύα Κοκοβίκα)\nΡαδιοφωνική ομάδα Οι φοιτητές στη Μυτιλήνη έχουν το δικό τους ραδιοφωνικό σταθμό που εκπέμπει στους 105 fm. Το πρόγραμμα επικεντρώνεται σε μουσικές εκπομπές (χωρίς περιορισμούς στα είδη μουσικής), αν και στο παρελθόν υπήρξαν και συζητήσεις πολιτικού και κοινωνικού ενδιαφέροντος. Ο σταθμός είναι πλήρως εξοπλισμένος από το Πανεπιστήμιο, αλλά επιδιώκεται η αναβάθμιση της κεραίας. Τα μέλη της ομάδας συναντιούνται σχεδόν κάθε εβδομάδα, όπου συζητούν για το πρόγραμμα και διάφορα άλλα θέματα. Αυτές οι συναντήσεις είναι ανοικτές και μπορεί να συμμετάσχει οποιοσδήποτε ενδιαφέρεται να κάνει εκπομπή. Συχνά οργανώνονται πάρτι και άλλες δραστηριότητες για την προβολή και ενίσχυση του σταθμού. Τηλέφωνα: 6932871063\nΘεατρική ομάδα «Πρόβα» Οι εξαιρετικές παραστάσεις που ανέβαζαν πριν από μερικά χρόνια οι φοιτητές στα θεατράκια της Μυτιλήνης έδειξαν ότι αξίζει να οργανωθούν σε Σωματείο με καταστατικό. Έτσι δημιουργήθηκε η «Πρόβα», μια ομάδα με αρκετά μέλη που παρουσιάζει θεατρικά έργα σε πολύ ενδιαφέρουσες εκτελέσεις. Η «Πρόβα» στεγάζεται στο κτίριο της Φοιτητικής Λέσχης, αλλά κάνει τις πρόβες της στο κτίριο «Παπαρίσβα». Στην αρχή κάθε χρονιάς (Σεπτέμβρης-Οκτώβρης) γίνονται συχνές συναντήσεις και συζητήσεις για να αποφασιστεί το πρόγραμμα, δηλαδή το έργο που θα προετοιμαστεί και οι υπόλοιπες δραστηριότητες. Οι αρχάριοι στο θέατρο μαθαίνουν από τους πιο έμπειρους και όλοι μαζί προετοιμάζουν τα κοστούμια και τα σκηνικά του έργου. Μαθαίνουν μέσα από θεατρικά παιχνίδια και διάφορες τεχνικές, ενώ ανανεώνουν κάθε χρόνο το δυναμικό τους με πρωτοετείς και άλλους φοιτητές, που τους ενδιαφέρει το θέατρο. Παλιότερα δοκίμασαν με επιτυχία και θέατρο δρόμου. Η «Πρόβα» είναι ένα από τα ιδρυτικά μέλη του Σωματείου Φοιτητικών Ερασιτεχνικών Θεατρικών Ομάδων που περιλαμβάνει ομάδες από όλη την Ελλάδα. Κάποια έργα έχουν ανεβάσει και σε φεστιβάλ στην Αθήνα. Τηλέφωνα: 6946706346 (Ιωάννα), 6973498379 (Ελένη)\nΚινηματογραφική Συμμορία Η κινηματογραφική ομάδα του Πανεπιστημίου Αιγαίου στην Μυτιλήνη, γνωστή και ως Κινηματογραφική Συμμορία, τον τελευταίο χρόνο δραστηριοποιήθηκε ξανά οργανώνοντας προβολές και ένα διήμερο φεστιβάλ Φιλμ Νουάρ. Η επιλογή των ταινιών που προβάλλονται κάθε Κυριακή στο κτίριο Παπαρίσβα του Πανεπιστημίου γίνεται από το σύνολο των μελών της ομάδας στην εβδομαδιαία συνάντησή τους. ∆ιαθέτει ένα αρχείο περίπου 150 ταινιών σε VHS, το οποίο αρχικά παραχωρήθηκε από το Τμήμα Κοινωνικής Ανθρωπολογίας και Ιστορίας. ∆ανείζεται επίσης ταινίες από καθηγητές του τμήματος Πολιτισμικής Τεχνολογίας και Επικοινωνίας. Επιπλέον, οργανώνει και παρουσιάζει κινηματογραφικά αφιερώματα σε συγκεκριμένους σκηνοθέτες ή θεματικές ενότητες καθώς και μικρά φεστιβάλ. Η ομάδα είναι ανοιχτή σε κάθε ενδιαφερόμενο φοιτητή, ανεξάρτητα από το έτος και το Τμήμα σπουδών. Τηλέφωνα: 9637838902 (Ισίδωρος Πειρουνίδης) Website: www.aegean.gr/kinimatografiki\nΑιγαιακός Πανεπιστημιακός Αθλητισμός Η πρωτοβουλία / τομέας αυτός αποτελεί την οργανωτική «ομπρέλα» όλων των αθλητικών δραστηριοτήτων του Πανεπιστημίου στη Μυτιλήνη. Με όποιο άθλημα κι αν ενδιαφέρεστε να ασχοληθείτε (π.χ. τένις, ποδόσφαιρο, tae kwon do, στίβο, κολύμβηση, ξιφασκία, μπάσκετ, βόλεϊ, πόλο, πινγκ-πονγκ) εδώ θα βρείτε ένα έτοιμο πρόγραμμα δραστηριοτήτων και κάποιες ομάδες για να ενταχθείτε. Ορισμένες ομάδες έχουν διακριθεί σε πανελλήνια φοιτητικά πρωταθλήματα και άλλους αγώνες. Ο Νίκος Μαστρογιαννόπουλος, που είναι υπεύθυνος του τομέα, έχει φροντίσει να εξασφαλίσει τους κατάλληλους αθλητικούς χώρους στη Μυτιλήνη και να οργανώσει πολύ ενδιαφέρουσες δραστηριότητες. Ταυτόχρονα εκδίδει το ηλεκτρονικό περιοδικό ‘Άθληση και Υγεία’ με εξαιρετικά χρήσιμα θέματα. Τηλέφωνα: 22510 36016 Website: www.aegean.gr/sports E-mail: nmastrog@aegean.gr\n∆ικτυακές πύλες (portals) My Aegean: Φοιτητική ∆ικτυακή Πύλη - eΠεριοδικό Ένα πανεπιστήμιο… πέντε νησιά…16 τμήματα... My Aegean: «Όλο το Αιγαίο μια γειτονιά!» Το myAegean είναι μια πρωτοβουλία που δημιουργήθηκε από φοιτητές του Πανεπιστημίου Αιγαίου για να φέρει πιο κοντά φοιτητές, και όχι μόνο, από όλα τα νησιά του Αιγαίου! Μέσα σε αυτή τη δικτυακή πύλη μπορείς να ενημερωθείς για διάφορα και ποικίλα θέματα, καθώς λειτουργεί κι ως ένα ηλεκτρονικό περιοδικό. Άρθρα και ενημέρωση, από τους ίδιους τους φοιτητές και νέα όπως αυτά για την Πολιτιστική Εβδομάδα και θέματα της καθημερινότητας. Μπορείς ακόμη να περάσεις στιγμές διασκέδασης ακούγοντας φοιτητικούς ραδιοφωνικούς σταθμούς ή παίζοντας online παιχνίδια και να επικοινωνήσεις με άλλα άτομα μέσω των συζητήσεων (forum) και του chat. Επιπλέον, μέσα στην Gallery (http://my.aegean.gr/gallery) μπορείς να βρεις πλούσιο υλικό (φωτογραφίες και video) από τις προηγούμενες Πολιτιστικές Εβδομάδες και την καθημερινή ζωή των φοιτητών, αλλά και να ανεβάσεις κι εσύ φωτογραφίες από την περιοχή ή το νησί σου. Ακόμα, μπορείς να συμμετέχεις στις εκδρομές που οργανώνονται με πρωτοβουλία των μελών της πύλης και σε συνεργασία με άλλες φοιτητικές ομάδες, γνωστές ως «myAegean eXperience». Ετοιμάσου λοιπόν να έρθεις και εσύ μαζί μας σε ένα ταξίδι σε όλο το Αιγαίο! Website: http://my.aegean.gr ή www.myaegean.gr Ε-mail: myaegean@aegean.gr Tηλέφωνο 693 66 86 311\nFoititelia.gr Από πού βγαίνει το Φοιτητέλια; Μα φυσικά από το ‘μυτιληνιό’ υποκοριστικό της λέξης «φοιτητές». Πρόκειται για άλλη μια ενδιαφέρουσα φοιτητική πύλη που δίνει στους φοιτητές, και όχι μόνο, πολλαπλές δυνατότητες επικοινωνίας, διασκέδασης και συνεργασίας. Εδώ θα βρει κανείς πληροφορίες για τον πολιτισμό, την ψυχαγωγία, το φαγητό και τα φοιτητικά στέκια στην πόλη της Μυτιλήνης. Θα βρει επίσης ένα ηλεκτρονικό forum με πολλά θέματα συζήτησης, ένα χώρο για δημιουργία προσωπικού blog και άλλον ένα για δημιουργία αρχείου φωτογραφιών. Ταυτόχρονα προσφέρει διαδικτυακά παιχνίδια, chatting, on-line παραγγελίες «κλασσικών» φοιτητικών ειδών διατροφής (σουβλάκια, πίτσες) και πολλές ακόμα ενδιαφέρουσες υπηρεσίες. Website: http://mitilini.foititelia.gr/ 92\nΜπορώ να δημιουργήσω μια νέα ομάδα; Ασφαλώς και μπορείτε. Τα φοιτητικά χρόνια, άλλωστε, προσφέρονται για να ασχοληθείτε συστηματικά με τα ενδιαφέροντά σας. Αφού αναζητήσετε και άλλους συμφοιτητές με τα ίδια ή παρόμοια ενδιαφέροντα, μπορείτε να οργανώσετε μια ομάδα, είτε άτυπα είτε τυπικά (με καταστατικό, ως σύλλογο), και να κάνετε τις ιδέες και τους προβληματισμούς σας δημιουργική πράξη. Υπάρχουν πάντα πολλά πολιτιστικά, κοινωνικά, περιβαλλοντικά θέματα που μπορούν να γίνουν η αφορμή για τη συγκρότηση μιας τέτοιας ομάδας. Αν καταφέρετε μάλιστα να έχετε παρουσία και δημιουργική παρέμβαση στις τοπικές (και όχι μόνο) κοινωνίες, θα αποκτήσετε εμπειρίες που θα σας συνοδεύουν σε όλη τη ζωή σας. Εφόσον υπάρχει η δυνατότητα, το Πανεπιστήμιο μπορεί να σας παραχωρήσει κάποιο χώρο στη φοιτητική Λέσχη για να στεγάσετε τις προσπάθειές σας. Για περισσότερες πληροφορίες μπορείτε να επικοινωνήσετε με τη Γραμματεία του Αντιπρύτανη Φοιτητικών Θεμάτων στο τηλέφωνο 22510 36024 (Νίνα Μαλαματίνα).\nΠολιτιστική εβδομάδα Καθώς το Πανεπιστήμιο Αιγαίου έχει Τμήματα σε πέντε νησιά του Αιγαίου, η επικοινωνία των φοιτητών διαφορετικών νησιών στηρίζεται περισσότερο στα ηλεκτρονικά μέσα (όπως για παράδειγμα οι δικτυακές πύλες). Για να ενισχυθεί η επαφή και συνεργασία των φοιτητών μεταξύ διαφορετικών νησιών, το Πανεπιστήμιο καθιέρωσε το θεσμό της ‘Πολιτιστικής Εβδομάδας’. Κάθε χρόνο, λοιπόν, φοιτητές από τα πέντε νησιά του Πανεπιστημίου συναντώνται σε ένα από αυτά και υλοποιούν διάφορες πολιτιστικές (θέατρο, χορός, συναυλίες κλπ.) και αθλητικές δραστηριότητες. Όπως σχολίασε ένας φοιτητής στο myAegean, πρόκειται για ένα πενθήμερο «δημιουργικής τρέλας» που μένει αξέχαστο. Οι φοιτητές φιλοξενούνται στις φοιτητικές εστίες ή σε ξενοδοχεία του νησιού με χαμηλές τιμές. Εκτός από τις οργανωμένες εκδηλώσεις, κάθε βράδυ πραγματοποιούνται πολλά happenings που κρατούν μέχρι το πρωί. Γι’ αυτό σας προτείνουμε ανεπιφύλακτα να συμμετάσχετε ενεργά σ’ αυτές τις εκδηλώσεις.\nΛοιπόν, σας βοηθήσαμε καθόλου; Αν αυτός ο οδηγός κατάφερε να διευκολύνει τα πρώτα σας βήματα στο Πανεπιστήμιο Αιγαίου και στη Μυτιλήνη, τότε νοιώθουμε δικαιωμένοι σ’ αυτή μας την προσπάθεια. Αν πάλι διαπιστώσετε ότι δεν βρήκατε πρόβλεψη σε προβλήματα που συναντήσατε, παρακαλούμε να μας ενημερώσετε για να μπορέσουμε την επόμενη χρονιά να τον κάνουμε ακόμα καλύτερο και χρήσιμο. Γι’ αυτό σας παρακαλούμε να έρθετε στο Γραφείο ∆ιασύνδεσης (στο Λόφο Πανεπιστημίου) και να συζητήσουμε πώς θα μπορούσαμε να τον δουλέψουμε ξανά. Αν σας είναι δύσκολο να τα πούμε από κοντά, επικοινωνήστε μαζί μας στα τηλέφωνα 22510 36772 & 36776 ή στο e-mail: career@aegean.gr. Σας ευχόμαστε τα χρόνια που θα ζήσετε στη Μυτιλήνη, σπουδάζοντας στο Πανεπιστήμιό μας, να είναι δημιουργικά και να σας μείνουν αξέχαστα! 96\nStudents Guide (Lesvos) - University of the Aegean\nStudents Survival Guide (Lesvos) - University of the Aegean


Αρχεία Στίβεν Φροσάρντ - Περιοδικό Motocross Action\nSTEVE FROSSARD VIDEO: Ο ΑΝΔΡΟΣ ΠΟΥ ΑΓΩΝΑ ΧΩΡΙΣ ΤΟ ACL… Η ΕΠΙΣΤΡΟΦΗ ΤΟΥ 2013\nΑΝΤΙΜΕΤΩΠΙΣΗ ΜΕ ΔΡ. ΚΑΤΩ ΓΙΑ ΑΥΤΗ ΤΗΝ ΚΥΚΛΩΣΗ ΤΗΣ ΑΥΣΤΡΑΛΙΑΣ Κολύμπι σε κανέναν; Την τελευταία φορά που ακούσαμε από τους Grand Prix, X-Fighters, WORCS, AMA National και τον υποστηρικτή της Glen Helen, Dr. Bud Feldkamp, ήταν στα μισά του δρόμου γύρω από την Αυστραλία στην περιπέτεια του 31 ημερών με τον γιο του Buddy. Σήμερα λάβαμε ένα email από τον Dr. Bud. Λοιπόν, έχουν περάσει μερικές ημέρες από τότε που είχαμε την ευκαιρία να στείλουμε μια ενημέρωση. Από την έξοδο από τον Ντάργουιν, βρισκόμαστε στο πραγματικό outback όπου δεν ήταν δυνατή η αποστολή email. Αυτές τις τελευταίες τέσσερις ημέρες ήταν αρκετά και…\n09 Απριλίου 2012\tΔιάβασε περισσότερα\nΔΕΙΤΕ ΕΔΩ! VIDEO PROMO GRAND PRIX TEAM YAMAHA .. Ο ΠΡΩΤΟΣ GP είναι ΔΕΥΤΕΡΑ\n06 Απριλίου 2012\tΔιάβασε περισσότερα\n250/450 WORLD MOTOCROSS CHAMPIONSHIP: TOMMY SEARLE BREAKS ROCZEN'S STRANGEHOLD ΣΤΙΣ 250 ΚΑΤΗΓΟΡΙΕΣ, Ενώ ο FROSSARD ΝΙΚΕΙ 450 ΚΑΤΗΓΟΡΙΕΣ\nΈβρεχε την προηγούμενη μέρα, αλλά το κομμάτι στέγνωσε και το γαλλικό πλήθος ήταν μεγάλο. Ο Max Nagl πετάει πάνω από τις μάζες. Φωτογραφία: Ο Ray Archer Tommy Searle πήρε τη νίκη των 250 τάξεων στο Γαλλικό Grand Prix… όταν ο πρώτος νικητής του moto και ο ηγέτης των 250 πόντων Ken Roczen συντριβή δύο φορές στον πρώτο γύρο του δεύτερου μοτοσικλετών. Ο Roczen έφτασε στην όγδοη θέση πριν επιβραδύνει και κατέληξε στην 11η θέση στο moto two. Τόμι Σάρελ. Η νίκη του Searle είναι η πρώτη του μετά την επιστροφή του στην Ευρώπη και η δεύτερη νίκη του στο γαλλικό GP. Ο Ροτζέν είχε…\nΔΕΙΤΕ ΤΟ ΓΑΛΛΙΚΟ GP: ΑΥΤΟ ΘΑ ΕΙΝΑΙ ΤΟ MOTOCROSS DES NATIONS TRACK ΣΤΙΣ 18 ΣΕΠΤΕΜΒΡΙΟΥ\nΠΑΡΑΚΟΛΟΥΘΗΣΤΕ ΕΔΩ: ΤΟ ΜΟΝΤΕΡ ΑΝΔΡΙΚΟ ΤΩΝ ΜΟΤΟΚΡΟΣ ΕΙΝΑΙ ΚΕΦΑΛΗ ΣΤΟ USGP. ΓΝΩΡΙΖΟΥΝ ΕΔΩ\n29 Απριλίου 2011\tΔιάβασε περισσότερα\nΣΥΝΕΝΤΕΥΞΗ STEVEN FROSSARD: ΑΠΟ ΤΗΝ ΟΜΑΔΑ PRO CIRCUIT 250 TO THE YAMAHA'S 450 GRAND PRIX MOTOCROSS TEAM\nΟ Steve Frossard ήταν ηλικιωμένος από την κατηγορία 250, αλλά σημείωσε μια βόλτα με την ομάδα του Rinaldi Yamaha για το 2011. Η απόκτηση του Steven Frossard ενισχύει την παρουσία της ομάδας Monster Energy Yamaha σε τρεις αναβάτες. Για το 2011 ο Frossard εντάσσεται στον David Philippaerts στην κατηγορία 450, ενώ ο Gautier Paulin θα αγωνιστεί στην κατηγορία 250. Ο 23χρονος τερμάτισε τρίτος στη σειρά GP 2010 του 250 (MX2) και διεκδίκησε την πρώτη του νίκη στο Grand Prix. Ο Frenchmanspeaks για την ένταξή του στο ιταλικό set-up και για την οδήγηση του μεγαλύτερου machin…\n03 Μαρτίου, 2011\tΔιάβασε περισσότερα


21 ΝΟΕ: Βυθίζεται στην Ελλάδα το «αδελφό» πλοίο του Τιτανικού!\nΟ Βρεταννικός (Britannic) ήταν ένα από τα μεγαλύτερα υπερωκεάνια της γραμμής του Βορείου Ατλαντικού στις αρχές του 20ου αιώνα. Αν και δεν πρόλαβε να μπει ποτέ σε ενεργό υπηρεσία λόγω της έναρξης του Πρώτου Παγκοσμίου Πολέμου είναι αρκετά γνωστό επειδή ήταν αδελφό πλοίο του θρυλικού Τιτανικού (Titanic) και του δημοφιλούς Ολύμπικ (Olympic). Καθελκύστηκε στις 26 Φεβρουαρίου του 1914. Μετά την έκρηξη του πολέμου, επιτάχθηκε από το Βρετανικό Ναυαρχείο και μετατράπηκε βιαστικά σε πλωτό νοσοκομείο.\nΠΑΤΗΣΤΕ ΕΔΩ για να διαβάσετε την ιστορία του ναυαγίου του πλοίου "ΣΑΜΙΝΑ"\nΧρησιμοποιήθηκε με την ιδιότητα αυτή από το Βασιλικό Ναυτικό στη Μεσόγειο για την εκκένωση χιλιάδων τραυματιών από τα πολεμικά μέτωπα της Τουρκίας (εκστρατεία Καλλίπολης) των Βαλκανίων και της Μέσης Ανατολής. Στα πλαίσια αυτών των επιχειρήσεων το γιγαντιαίο υπερωκεάνιο ολοκλήρωσε με επιτυχία 5 αποστολές, μεταφέροντας περίπου 15.000 τραυματίες στην Αγγλία.\nΤο ναυάγιο του πλοίου\nΚατά τη διάρκεια της έκτης αποστολής, στις 08:12 της 21ης Νοεμβρίου 1916 το πλοίο κλυδωνίστηκε απροειδοποίητα από μια ισχυρή έκρηξη ενώ έπλεε στο Στενό της Κέας με προορισμό το νοσοκομειακό σταθμό της Λήμνου. Παρά το γεγονός ότι ο σχεδιασμός του σκάφους είχε βελτιωθεί σημαντικά μετά το ναυάγιο του Τιτανικού, το πλοίο βυθίστηκε ύστερα από μόλις 55 λεπτά λόγω των ανοιχτών υδατοστεγών θυρών που σε κάθε άλλη περίπτωση θα απέτρεπαν την βύθιση του πλοίου. Διευκρινίζεται πως ο βρετανικός μπορούσε να επίπλευση με τα έξι πρώτα στεγανά διαμερίσματα να είναι πλημμυρισμένα σε αντίθεση με τα τέσσερα πρώτα στον Τιτανικό. Αιτία της βύθισης ήταν η έκρηξη τορπίλης την οποία είχε εκτοξεύσει το γερμανικό υποβρύχιο U-73.\nΤα θύματα ήταν μόνο 30 (21 μέλη του πληρώματος, 9 άνδρες του Βασιλικού Υγειονομικού Σώματος), μιας και μετά το ναυάγιο του Τιτανικού τα πλοία της εποχής ήταν κατάλληλα εξοπλισμένα με σωστικά μέσα, αλλά και επειδή το ναυάγιο έγινε κοντά στην Κέα. Έτσι, τα υπόλοιπα 1.300 περίπου άτομα που επέβαιναν μπόρεσαν να διασωθούν. Τα περισσότερα θύματα σκοτώθηκαν λόγω της πρόωρης καθέλκυσης των σωστικών λέμβων τους. Οι μηχανές του πλοίου δούλευαν ακόμη όταν οι βάρκες αυτές κατέβηκαν, επειδή το πλοίο ήταν κοντά στην ακτή της Κέας και ο πλοίαρχος Τσαρλς Μπάρτλετ (Charles Bartlett) πίστευε πως θα μπορούσε να προσαράξει το πλοίο στην ακτή, αποφεύγοντας τη βύθιση.\nΈτσι 2-3 λέμβοι παρασύρθηκαν από τη δίνη που δημιουργούσαν οι έλικες και οι επιβαίνοντες κυριολεκτικά κομματιάστηκαν από αυτές. Ελάχιστοι πρόλαβαν να γλυτώσουν και από αυτούς που τα κατάφεραν οι περισσότεροι υπέστησαν ακρωτηριασμούς. Είναι αξιοσημείωτο ότι ανάμεσα σε αυτούς που γλύτωσαν ήταν η Βιολετα Τζέσοπ (Violet Jessop), που είχε επιζήσει και απ' το ναυάγιο του Τιτανικού ενώ επέβαινε και στο Ολύμπικ, την ημέρα της σύγκρουσης του με το πολεμικό πλοίο HMS Hawke.


Συναυλία στους πρόποδες της Ακρόπολης του μεγαλύτερου τενόρου της εποχής μας - Νέα της Αθήνας\nΣτο Ωδείο Ηρώδου του Αττικού, στους πρόποδες της Ακρόπολης, έπαιξε ο Jonas Kaufman, ένας από τους μεγαλύτερους τενόρους στον κόσμο.\nΤην ευχαρίστηση δεν έπαιρναν μόνο οι ακροατές, αλλά και ο ίδιος ο ερμηνευτής, ο οποίος, σύμφωνα με τον ίδιο, έπαιζε εκεί που κατοικούν οι θεοί. Αυτή είναι η παλαιότερη σκηνή όλων, όπου έπρεπε να ερμηνεύσει ο μεγάλος καλλιτέχνης – το Odeon χτίστηκε το 161. Συνοδευόμενος από την ορχήστρα της Εθνικής Λυρικής Σκηνής, ο Jonas Kaufman ερμήνευσε άριες από την Carmen του Bizet, την Aida του Verdi, την Tosca του Puccini.\nΟ Γιώργος Κουμεντάκης, καλλιτεχνικός διευθυντής της Εθνικής Λυρικής Σκηνής, λέει:\n«Ήμασταν πολύ τυχεροί στην Ελλάδα, γιατί σε αυτή τη χώρα υπάρχουν πολλά αρχαία θέατρα, αρχαία θέατρα της κλασικής ρωμαϊκής-ελληνιστικής εποχής, πραγματικά αρχαία ωδεία. Χρησιμοποιήσαμε την κολοσσιαία ενέργεια αυτών των τόπων με τον καλύτερο δυνατό τρόπο ».\nΟι κριτικές για τον μεγάλο τενόρο είναι οι πιο ενθουσιώδεις:\n«Η ακουστική στα αμφιθέατρα είναι γενικά πολύ καλή. Οι Έλληνες βέβαια ήξεραν να χτίζουν σωστά. Εδώ πολλοί Έλληνες μου είπαν ήδη: «Θα νιώσεις ότι επικοινωνείς με τους θεούς». Γιατί δεν είμαστε μακριά από το μέρος όπου κατοικούν οι θεοί».\nΟ μαέστρος Jochen Rieder δεν έμεινε εκτός συζήτησης για τη συναυλία:\n«Το αποκορύφωμα της παράστασης, φυσικά, είναι η άρια Nessun Dorma, την οποία ο Jonas Kaufmann έχει ερμηνεύσει μόνο λίγες φορές μέχρι στιγμής – μπορείτε να υπολογίζετε από το ένα χέρι πόσες φορές έχει ερμηνεύσει αυτήν την άρια. Και κάθε φορά που είναι μεγάλη ευχαρίστηση, ο κόσμος χαίρεται και είναι πραγματικά μια ξεχωριστή εμπειρία».